ועדת הכלכלה, כנסת 25, פרוטוקול מספר 131, 2023-06-06 00:00

דוד ביטן: אני פותח את הישיבה

דוד ביטן:  הנושא – קידום פתרונות להתמודדות עם מחסור בנהגי משאיות ועם ייעול הליכי הובלת מטענים מן הנמלים ואליהם, וזה בהמשך לשתי ישיבות שהיו בנושא של הנמלים

דוד ביטן:  ישבנו גם עם משרד התחבורה, רק עם אנשי המקצוע, בלי הגורמים הקשורים – לא רק לגביכם, אלא באופן כללי לגבי בעיות רבות אחרות שעלו בדיונים של ועדת הכלכלה

דוד ביטן:  באמת יש בעיות עם משרד התחבורה, שלא מוכן לעשות אפילו לא תיקון זמני בגלל נושא של בטיחות בדרכים וסיכונים לתאונות דרכים, שהן בדרך כלל קטלניות כשמדובר במשאיות

דוד ביטן:        מצד שני, נהגי המשאיות הביאו לי סיכום עם ניסוחים מדויקים עוד מ-2006 עם משרד התחבורה, סיכום שלא הושג

דוד ביטן:  בנוסף לזה, המדינה לא מקדמת את המקומות שהם יכולים לנוח בנסיעות ארוכות, אין מספיק חניונים כאלה, אז אני לא יודע מה אתם רוצים

דוד ביטן:  בגדול, בגלל יוקר המחיה אחת הבעיות מתקשרת להנעת סחורות ומטענים מהנמל קדימה

דוד ביטן:  יש בעיה לעשות את זה בגלל שמצד אחד אין מספיק נהגים, ומצד שני אין אזורי קליטה

דוד ביטן:  אם רוצים לעבוד בלילה, המפעלים ששולחים להם את הסחורות לא קולטים את הסחורות, כי הם סגורים ואין מי שיקלוט את הסחורה

דוד ביטן:  אנחנו פה ב-total lost, מה שנקרא

דוד ביטן:  זה גורם לקנסות ולעליית מחירים, זה מגיע בסופו של דבר לצרכן במסגרת יוקר המחיה

דוד ביטן:  זאת אחת הבעיות שהגענו למסקנה שצריך לטפל בה, אם רוצים לטפל ביוקר המחיה, מכיוון שיוקר המחיה זה לא הוקוס פוקוס

דוד ביטן:  צריך לקחת את כל הבעיות בכל הרבדים ובכל מקום ולטפל בבעיה ספציפית

דוד ביטן:  אם נטפל בכל הבעיות, או ברוב הבעיות, המחירים באופן אוטומטי ירדו

דוד ביטן:  אם לא נטפל בבעיות, בעיה אחת תגרום לעליית מחיר, והבעיה השנייה פחות, והתוצאה שאנחנו תמיד נהיה בלופ של עליית מחירים גבוהה

דוד ביטן:           הגענו למסקנה שהבעיה של המשאיות ונהגי המשאיות היא בעיה קריטית בעניין הזה

דוד ביטן:  כל משרד צריך לפתור את הבעיה, לתת פתרונות

דוד ביטן:  זאת לא חוכמה להגיד לי עכשיו: בגלל תאונות דרכים ובגלל בטיחות – אז תמצאו דרך אחרת

דוד ביטן:       אני רוצה להבין, אם נהג משאית בא עכשיו לנמל, ייקח זמן עד שמעמיסים לו את הסחורה למשאית

דוד ביטן:  אני לא יודע כמה זמן זה לוקח, אני מעריך שזה לוקח לפחות שעה, שעתיים, נכון?     

קריאה: זה יכול להגיע לארבע שעות

דוד ביטן: ארבע שעות – זה לא נקרא מנוחה?     

אלי בר יוסף: מדבר אלי בר יוסף, מנכ"ל בפועל של נמל אשדוד

דוד ביטן: לא, עזוב עכשיו נאומים, כמה זמן?     

אלי בר יוסף: זה תלוי בסוג המטען

דוד ביטן: ממוצע?     

אלי בר יוסף: עשרים דקות עד ארבעים דקות, בממוצע של שישה סגמנטים

דוד ביטן: אתה שומע שמחייכים – אני לא אומר צוחקים, אבל מחייכים

גבי בן הרוש: כשנכנסים לנמל, אבל אנחנו עומדים ארבע שעות בחוץ, אנחנו לא מצליחים להיכנס

אלי בר יוסף: אני אחראי על הנמל, לא על העורף

דוד ביטן: מה זה אתה אחראי על הנמל? אבל אתה לא נותן להם להיכנס

דוד ביטן:  אתה לא אחראי לכניסה לנמל?     

אלי בר יוסף: לא, אני לא אחראי על כבישי הגישה לנמל

אלי בר יוסף:  אחת הבעיות, למשל מחלף יבנה דרום שיש שם כביש גישה נוסף שסגור כבר כמעט שנתיים, שלוש מאז - - -     

דוד ביטן: למה הוא סגור?     

אלי בר יוסף: לא יודע, צריך לקדם את זה

אלי בר יוסף:  כל מה שקשור לכבישי הגישה לנמלים צריך לשפר בצורה דרמטית, אבל בתוך הנמל, נמל אשדוד משנע 5,000-4,000 משאיות ביממה

אלי בר יוסף:  זה אחד הנמלים הגדולים בעולם בכמות המשאיות שמסתובבות בו ביממה, בגלל שאנחנו מתעסקים בכל סוגי הסגמנטים שקשורים לנמל

אלי בר יוסף:       לאחרונה עשינו פרויקט אוטומציה, שהורדנו עוד שכבה של בדיקה, ובעצם קיצרנו בעוד 10 דקות עד רבע שעה זמן כניסה ויציאה בנמל, הכול אוטומטי, הנהג מזוהה, המשאית מזוהה, המטען מזוהה, הכול מזוהה באופן אוטומטי, זה paperless לחלוטין, כך שבתוך הנמל האינטרס שלנו זה כמה שיותר מהר להכניס ולהוציא את המשאית

אופיר סופר: מה ההספק של נהג משאית מכולות, שמוביל מאשדוד לגוש דן?      

אלי בר יוסף: שוב פעם, אני לא עסוק בגוש דן, אני עסוק בתוך הנמל

אלי בר יוסף:  גוש דן זה כבר לא נמל – יש לי מספיק על הראש גם בלי גוש דן

אופיר סופר: אבל על זה הוא דיבר

אופיר סופר:  זו הבעיה

דוד כוכבא: אני מנכ"ל מועצת המובילים, אני כפוף לגבי

דוד כוכבא:  זה לא עניין של יחסי ציבור לנמל, 20 דקות או לא 20 דקות

דוד כוכבא:  עובדתית, לפי תקנה 168, לפי הנוסח של היום, ניתן לעבוד 12 שעות כולל שעות מנוחה מטמבון לטמבון

דוד כוכבא:  זה לא מעניין 20 דקות, 30 דקות, תאסוף טכוגרפים של חברות הובלה בצורה מדגמית, ואתה תראה שבתוך 12 שעות עבודה מטמבון לטמבון הנהג מספיק להיות בין שבע עד מקסימום שמונה שעות ביום על ההגה, כאשר התקנה אומרת 12 שעות ביממה עבודה, מתוכם תשע שעות נהיגה בפועל

דוד כוכבא:  עובדתית, בתוך 12 השעות האלה, מעולם לא הצלחנו לנהוג תשע שעות, בגלל המתנות ובגלל כל מיני דברים כאלה

דוד כוכבא:  יתרה מזאת, גם השבע שעות שאנחנו נוסעים, מתוכן שלוש שעות אנחנו בפקקים

דוד כוכבא:  זה לא אשמת הנמל, אבל זה פוגע ביעילות שלנו

דוד כוכבא:       לגבי תקנה 168, אני מגיב לפתיח שלך, כבוד היושב ראש, תקנה 168א זאת תקנה שאומצה בספר החוקים של מדינת ישראל, בתקנות התעבורה

דוד כוכבא:  168א  אומרת: 13 שעות, מתוכן 10 שעות נהיגה בפועל, במקום 12 שעות ותשע שעות נהיגה בפועל

דוד כוכבא:  ה-13 שעות מיועדות לנהיגה בין לאומית, בגלל טכוגרף דיגיטלי, אני לא אלאה אותך, אבל עובדתית זה כבר מופיע בספר החוקים

דוד ביטן: אז מה הבעיה?     

דוד כוכבא: הבעיה היא שאנחנו מבקשים לא להחריג את 168א רק לנהיגה בין לאומית, שהיא כמעט לא רלוונטית לישראל, ולהכליל אותה לנהיגה בארץ

דוד כוכבא:  168א זה אימוץ תקנה אירופית

דוד כוכבא:  מה, אנחנו יותר חכמים מהאירופים? האירופים מאפשרים 13 שעות ביממה, 10 שעות נהיגה בפועל, פעם 10 פעם תשע, והאירופים עשו עבודה סביב העניין הזה

דוד כוכבא:  מדינת ישראל מכריזה שכל נושא התעבורה הוא אימוץ טוטלי של התקנה האירופית, אז למה פה מתעקשים? ברור שאם לא יהיו משאיות על הכביש, לא יהיו תאונות, ברור

דוד כוכבא:  לשחק על השעה הזאת ולהגיד שזה מה שיגרום לתאונות? אני אומר לך, זה ציני, לא רציני ולא מקצועי

דוד כוכבא:       באירופה יש את אותה מצוקה של נהגים

דוד כוכבא:  הם מקבלים החלטות אמיצות, ולאחרונה הם קיבלו החלטה להוריד את גיל הנהיגה על רכב כבד, על טריילר, מ-21 ל-18

דוד כוכבא:  ראיתי גם פרסום של הרלב"ד שצועק לא לאפשר את זה, מכיוון שזה יביא לתאונות

דוד כוכבא:  מבחינת הרלב"ד, אם לא יהיו משאיות על הכביש, לא יהיו תאונות, אבל יש עוד הרבה דוגמאות כאלה בחיים, שאם לא נבצע אותן, לא יהיו תאונות

דוד כוכבא:  כן, תוריד רכבים פרטיים מהכביש, לא יהיו תאונות

דוד ביטן: הטענה שהתאונות הבעייתיות הן תאונות שלכם

דוד ביטן:       בוא תנהל את הישיבה במקומי

אליהו ברוכי: בזמנו העלו את הנסיעות מאילת, הן מוחרגות בשעות הנסיעה?     

גבי בן הרוש: היתה טעות בדיון הקודם, התקנה חלה על כולם

גבי בן הרוש:  איפה הבעיה? הוקמה ועדה, עתרנו לבג"ץ ב-99' לתקן את התקנה

גבי בן הרוש:  עזבו את העייפות, קחו את התקנה היום לאוטובוסים ולמשאיות

גבי בן הרוש:  אין משפטן אחד או בית משפט אחד שיודע לקרוא את התקנה

גבי בן הרוש:  מי שכתב אותה – או שהוא גאון הדור, או שהוא אהבל לגמרי, כי עברו 60 שנה ובתי משפט, כל אחד עם הנוסח שלו, קורא למשטרה

גבי בן הרוש:  לא תיקנו את התקנה

גבי בן הרוש:  נתתי ליושב-ראש את הסיכום, ב-2006 הקמנו צוות עם מומחה שינה, והדוח שקיבל משרד התחבורה היו הסיכום

גבי בן הרוש:  אנחנו ב-2023, יושבת פה נציגת משרד התחבורה – ואנחנו עדיין מדברים על זה? זה פשוט לא יאומן, לא יאומן

גבי בן הרוש:       איפה הבעיה שלנו, של הנהגים, באופן כללי? יש שמונה נמלים בישראל – לא שישה, יש שמונה נמלים

גבי בן הרוש:  בכל העולם משאית עם מטען נכנסת ויוצאת תוך 20 דקות, אצלנו בממוצע שש שעות

דוד ביטן: בכניסה? אבל זה רק בנמל אשדוד

דוד ביטן:  בנמל אשדוד יש בעיה עם הכביש, גם בנמל חיפה יש בעיה כזאת?     

אלי בר יוסף: בוודאי

אלי בר יוסף:  היום מדינת ישראל השכילה לבנות תשתית נמלית ל-30 שנה קדימה והכול טוב; הבעיה היא בעורף

אלי בר יוסף:  התשתית העורפית לנמלים לא עומדת בקצב שהנמלים התעדכנו, אז צריך היום לשים דגש על הרחבת - - -      

דוד ביטן: אנחנו צריכים להגיד להודי שיבנה לנו כניסה מסודרת?     

אלי בר יוסף: לא, הוא גם חסר אונים, זה כביש הגישה לנמלים

דוד כוכבא: בזמנו דובר שחלק מתקציב פיתוח הנמלים יבוא לכבישי גישה, אתה זוכר את זה?      

דוד ביטן: משרד התחבורה, אולי זה לא התפקיד שלך –      א

דוד ביטן:  אני שומע שכבישי הגישה הם בעייתיים, מה שיכול לפתור חלק גדול מהבעיה, יש לכם תכנית לדבר הזה?      ב

דוד ביטן:  הנושא הזה של התקנות, הבנתי שאתם לא יכולים להוסיף שעות, אבל גם בתוך מסגרת השעות יש בעיה

דוד ביטן:  בפועל יש תקן אירופי, תקן ישראלי, אז למה אתם לא יכולים לתקן את זה לפי התקן האירופי?     

דלית רגב: אני אתייחס רק לדברים שבתחום טיפולי, ברשותך אדוני היושב-ראש

דלית רגב:  תקנה 168א – גיבשנו טיוטת נוסח יחד - - -     

דוד ביטן: הם אומרים ב-2006

דלית רגב: לא, עכשיו טרי מהתנור

דוד ביטן: עכשיו? אז מה היה ב-2006?     

גבי בן הרוש: ב-2006 זה הסיכום עם ועדת שינה, ועדת מומחים

דלית רגב: אני לא יודעת, המסמך לא מוצג לפניי

דוד ביטן: הנה, הוא מראה לי פה

דוד ביטן:  הנוסח שהיא מדברת עליו מוסכם עליכם?     

גבי בן הרוש: כן, איזה שאלה

דוד ביטן: אז למה אתם לא מתקנים את זה? תקנו את זה

דלית רגב: 168א – ישבנו עם כוכבא, ישבנו עם גבי בן הרוש, ישבנו עם מומחים, גיבשנו איזושהי טיוטת נוסח, וכרגע זה בתוך משרד התחבורה, כי אנחנו מחכים לעבודה של הרשות לתחבורה ציבורית, ובסופה יוחלט האם נלך למסלול נפרד לתחבורה ציבורית, או אחוד גם לתחבורה ציבורית וגם לרכב כבד

אליהו ברוכי: יש לוחות זמנים?     

דלית רגב: אני לא רוצה להתחייב, אני יודעת שהיועץ צריך לסיים את העבודה שלו בפרק זמן של - -     

דוד ביטן: - - של ארבע שנים

דלית רגב: - - לא, עד שלושה חודשים, ולאחר מכן זה יובא להחלטה

דוד ביטן: אני מאוד מצטער, אין לנו זמן

אליהו ברוכי: כבוד היושב-ראש, ארבע שנים זה יותר מהר מאשר משנת 2006 עד היום

אליהו ברוכי:  גם אם זה יהיה ארבע שנים, זה יהיה מהר

דוד ביטן: מה אומר התיקון? איך התיקון הזה מסייע לנו?     

דלית רגב: התיקון אומר שאנחנו נצמדים לתקנה האירופית בשני סייגים: 11 שעות מחוץ למקום עבודה, ויש מגבלה של שעות עבודה דו-שבועיות

דלית רגב:  אנחנו לא מקבלים את המגבלה האירופית ומאפשרים בישראל יותר מהתקנה האירופית

דלית רגב:  בנוסף, אם יורשה לי, יש לנו עוד אמצעים שאנחנו מקדמים, ואני חושבת שכדאי לציין אותם

דלית רגב:       אנחנו מקדמים את פתרון המחסור בנהגים בשני מסלולים: מסלול אחד, צוות תכנית אב למטענים, מה שאנחנו אמרנו לך בישיבה הפנימית שהתקיימה פה – צוות תכנית אב למטענים מקדם 24 אזורי מנוחה; אגב, הם מתוקצבים על ידי האוצר, קיבלנו 100 מיליון שקל, והם בישורת האחרונה

דוד ביטן: ואז מה יקרה? זה ישפר משהו בשעות מבחינתכם?     

דלית רגב: קודם כל אמרת לגבי אזורי המנוחה; עכשיו לגבי השעות, אנחנו מקדמים את הנושא של ה"פלטונינג" יחד עם הרשות לחדשנות ומשאיות אוטונומיות

דלית רגב:  חוץ ממשאיות אוטונומיות, אנחנו מקדמים תכנית למעבר לנהיגה בלילה

דלית רגב:  התכנית למעבר לנהיגה בלילה תייעל – במקום שהנהגים ימתינו בפקקים בשעות הגודש, יהיה להם מסלול ירוק

דלית רגב:  בשונה מהעבר, אנחנו מתגמלים – ועל זה אנחנו עדיין צריכים לדון על זה עם האוצר

דלית רגב:  גילינו ש-1% מכלל חברות ההובלה אחראיות על 30% מהמשאיות

דלית רגב:  ברגע שאנחנו מטפלים בהן, אנחנו נפתור משמעותית את הגודש

דוד ביטן: איך תפתרו את הגודש?     

דלית רגב: אנחנו מתגמלים את כל השרשרת

דלית רגב:  בפארטו הזה אנחנו נתגמל את כל השרשרת; לא רק את הנהגים, גם את העורף שיקלוט את הסחורה, כי זאת הבעיה

דלית רגב:  מלבד זאת, גבי וכוכבא יכולים להעיד, היום חלק ניכר מההובלות חוזרות ריקות, זאת אומרת יש נסיעות סרק

דלית רגב:  אנחנו מפתחים יחד עם אמאזון מערכת לשיתוף הובלות

דוד ביטן: כמה זמן כל הסיפור?     

דלית רגב: זה חדש

דוד ביטן: בינתיים המחירים עולים כל הזמן

דוד ביטן:  אחרי הישיבות שקיימנו, אתם מביאים תכניות, אבל צריך למהר, אין זמן רב להמתין בעניין הזה, בינתיים המחירים עולים

דוד ביטן:  כל שבוע קמים, מעלים 5%, 4%, אני לא יודע איך המדד לא עולה ב-30%, כי משהו לא בסדר עם המדד; או שעבדתם עלינו עם המדד הזה, הוצאתם כל מיני גורמים שמעלים את המדד, הממשלה עשתה את זה, האוצר עשה את זה, לא יודע, כי המחירים עולים, איך המדד לא עולה לפי העליות?      

ולדימיר בליאק: מדד זה משולב

דוד ביטן: בסדר, מרוב משולב לא עולה אף פעם

בועז טופורובסקי: סיימת? את מאגף הרכב, נכון?     

דלית רגב: לא, אני מאגף פיקוח ובקרת רכב לכבישים וארגונים

דלית רגב:  בתוך התנועה יש שלושה אגפים: רישוי, רכב ואנחנו

בועז טופורובסקי: מה שביקשתם בפברואר 20' בהתייחסות למערכות זיהוי הולכי רגל למשאיות לא קשור אליך? אין כאן מישהו מאגף רכב?     

דלית רגב: - - - הוקם לפני שנתיים וחצי

בועז טופורובסקי: אתה מבין? תן לי לדבר אחר כך

בועז טופורובסקי:  אתה מדבר על יוקר המחיה, אנחנו מדברים בעולם של משא כבד, כשהם חיים ב-1960

בועז טופורובסקי:  אין טכוגרף דיגיטלי

בועז טופורובסקי:  מגיעה לארץ משאית, מוציאים את הקידמה, מכניסים מערכת שקיימת מ-1950, אז מה חושבים שיקרה? מדברים על פקקים בכניסה לנמל - -     

דוד ביטן: בסדר, מה שצריך לעשות נעשה

בועז טופורובסקי: - - תעשה לי טובה, אתה מדבר על עלויות כשאין נהגים, מי ירצה לעבוד כאן?     

גבי בן הרוש: אדוני היושב-ראש, שאלת אותה על לוח זמנים

בועז טופורובסקי: גבי מדריך את מורי הנהיגה, הוא עשה להם מבחנים ואמר שאנשים לא אמורים לקבל רישיון נהיגה למשאית, אלא עוד מורי נהיגה שנכשלו במבחנים, אז איך אתם מצפים שיהיה כאן איזשהו משהו? דיון אחרי דיון מבטיחים שתהיה כאן התקדמות, תכנית מתאר, תקנה 168

בועז טופורובסקי:  כולה שעות עבודה

בועז טופורובסקי:  עברו 100 שנים, עדיין לא יודעים

בועז טופורובסקי:  בג"ץ אמר: תעשו אזורי ריענון, בג"ץ הורה, אז בג"ץ הורה

דוד ביטן: הנה, אנחנו מטפלים בזה

בועז טופורובסקי: אתמול בדיון הביאו 40 מיליון שקל מתוך 44 מקומות שצריך, זה אולי מספיק לשניים

דוד ביטן: בועז, אנחנו עכשיו לוחצים בעניין הזה בגלל יוקר המחיה, אז הדברים מטופלים

בועז טופורובסקי: בוא נראה

דוד ביטן: זו לא ישיבה ראשונה בעניין הזה

דוד ביטן:  נגיע לנושא של הבטיחות, ננצל את ההזדמנות שיושבים כדי לטפל בזה גם

גבי בן הרוש: ברשותך, אתה שואל בכל הדיונים לגבי לוח זמנים, ובצדק

גבי בן הרוש:  אדוני, עברתי 15 שרי תחבורה

גבי בן הרוש:  אני יכול לעשות העתק-הדבק לדיונים האלה, לא התקדמנו

דוד ביטן: זה לא מדויק, יש התקדמות

דוד ביטן:  אני גם מזהה כשעובדים עליי, אבל אני רוצה להבין מה לוח הזמנים לעניין הזה

דוד ביטן:  אם את לא מסוגלת לענות עכשיו – קודם כל היועץ שאת מדברת עליו, שצריך להחליט אם זה יחול על התחבורה הזאת או על התחבורה הזאת, לא צריך ארבעה חודשים כדי להחליט, תנו לו בדיוק שבועיים לעשות את זה

דוד ביטן:  אני לא מבין מה הבעיה, כולה החלטת יועץ, למה צריך בשביל זה שלושה חודשים?     

דוד כוכבא: אני גם מציע שהיועץ יתייעץ אתנו, לא רק עם הפקידים

דוד ביטן: כבר בחרתם יועץ?     

דלית רגב: זאת הרשות לתחבורה ציבורית, רן שדמי אמון על הנושא

דוד ביטן: והוא בחר או לא בחר?     

בועז טופורובסקי: הוא לא נמצא פה

דלית רגב: אני חושבת שנבחר יועץ לעניין הזה

דוד ביטן: אז מה אם הוא לא נמצא?     

דוד כוכבא: סליחה אדוני היושב ראש, אנחנו לא תחבורה ציבורית, למה אנחנו קשורים לעניין הזה? זו הבעיה, זו הבעיה

אליהו ברוכי: למה צריך לחכות לזה? תחליטו לבד בנושא הזה והיועץ - - -      

דוד כוכבא: אבל אנחנו לא תחבורה ציבורית - - - 

דוד ביטן: זה נכון, אבל הם רוצים שכבר תהיה החלטה על שני - - -     

דוד כוכבא: אבל זו הבעיה, זו הבעיה

דוד ביטן: אתה רוצה לנהל את המדינה?     

דוד כוכבא: לא

דוד ביטן: אז תירגע

דוד כוכבא: ברשותך, אני מעלה פה סוגיה שדנים עליה שנתיים

דוד ביטן: אל תעלה

דוד ביטן:  עם כל הכבוד לך, תחליף אותה במכרז

דוד כוכבא: אני לא רוצה להחליף אותה

דוד ביטן: אנחנו רוצים שהדברים האלה יטופלו מהר

דוד ביטן:  תביאי לנו לוח זמנים מסודר בעניין הזה; אם לא עכשיו, תביאי את זה אחר כך

דלית רגב: אני אביא אחר כך

דוד ביטן: אנחנו רוצים שתצמצמו את לוחות הזמנים על מנת שזה יסתיים מהר

דוד ביטן:  אתם רוצים להעביר את זה גם לאוטובוסים? תעשו מה שאתם רוצים, העיקר שאנחנו נסיים את העניין הזה

דלית רגב: אין בעיה

דוד ביטן: כמה זמן ייקח לאזורי התרעננות האלה? זה לא רק תכנון, אלא גם ביצוע, יש כבר תכנון? את אומרת שיש תקציב

דלית רגב: יש תכנון, תקציב יש, תכנון סטטוטורי לגבי 20 מתוך 24 אזורים, והיות ולא צריכים סטטוטוריקה – זאת אומרת זה בזכות הדרך – אנחנו הולכים כבר לביצוע מידי

דלית רגב:  אני רוצה להיות על הצד הבטוח, ואני רוצה להגיד שעד 2024, בעזרת השם, זה יהיה מוכן

דוד ביטן: אחרי שיהיו אזורי התרעננות, זה משנה משהו מבחינת השעות שהנהגים יכולים לעבוד?     

דלית רגב: קודם כל זה משפר את הבטיחות בדרכים, ואם אנחנו מיישמים את כל האמצעים שאני פירטתי, זה גם משפר את היעילות של ההובלה

דוד ביטן: מה לגבי בעיות הכניסה לנמל? זאת בעיה מרכזית

דוד ביטן:  אני מבין שמי שאמון על זה לא פה, נכון?     

דלית רגב: אבל חנ"י פה, אני מניחה שיעדכנו

דוד ביטן: אני יודע מה זה, אבל חנ"י לא אחראים על פיתוח התחבורה, על מה הם אחראים?     

צחי נחום: מי שאחראי על דרכי גישה זה תחבורה

דוד ביטן: מי אחראי על זה אצלכם?     

דלית רגב: רשות הספנות

דוד ביטן: מה זה קשור לרשות הספנות? זה בסך הכול לפתח את כביש הכניסה

צחי נחום: אדוני היו"ר, אני רק אגיד כמה דברים לגבי דרכי הגישה

צחי נחום:  בחנ"י יש קבלן של המדינה עבור חלק מדרכי הגישה בנמלים, דרכי המפרץ בחיפה – קיבלנו את הפרויקט הזה מחברת יפה נוף

צחי נחום:  הפרויקט שם בקושי התקדם; רק כשזה עבר לחנ"י, התקדמנו וקיצרנו לוחות זמנים

צחי נחום:  הפרויקט צפוי להסתיים בכללותו בתחילת שנת 2025

דוד ביטן: איזה פרויקט?     

צחי נחום: דרכי גישה לנמל המפרץ בחיפה, לנמל מספנות ישראל, לקישון מערב

דוד ביטן: למה כל כך הרבה זמן?     

צחי נחום: לפי התכנון המקורי שקיבלנו, זה צריך להיות עוד הרבה יותר זמן

צחי נחום:  דרך אגב, נכון להיום חלק מהכבישים גם נפתחו

דוד ביטן: כמה מטרים זה הביצוע?     

צחי נחום: לא יודע, אני לא מהנדס

דוד ביטן: לא יכול להיות שכל דבר ייקח ארבע שנים

דוד ביטן:  לא משנה שזאת בעיה שמזמן היתה צריכה להיפתר, אבל אם יש בעיה, תעשו את זה מהר

צחי נחום: אני עוד פעם רוצה לומר, קיבלנו את הפרויקט הזה מחברת יפה נוף, כשהפרויקט הזה כמעט בכלל לא התקדם

דוד ביטן: אני לא מחפש עכשיו אשמים, אלא פתרון מעכשיו והלאה

צחי נחום: כביש לא בונים מהיום והלאה

דוד ביטן: מה יש לנו מחר?      

עידית חנוכה: מחר יש לך דיווח של שר התקשורת

דוד ביטן: חצי שעה לפני זה, אני מבקש ישיבה עם חנ"י ועם הנציג של משרד התחבורה שאחראי על הדבר הזה

דוד ביטן:  לא יכול להיות שכל דבר לוקח שנים, אין מצב

אבי בן גיגי: אפשר להציע הצעה שאפשר להתחיל ממחר בבוקר?     

דוד ביטן: תן לי רגע לסיים עם משרדי הממשלה

דוד ביטן:  מה לגבי הרכבת?     

פנחס פרנקו: אפשר עוד משפט בנוגע לדרכי הגישה?     

דוד ביטן: שנייה, מה לגבי הרכבת הפנימית שדובר עליה? אמרו שייקח זמן לתכנן, גמרתם את התכנון? אני לא מבין, אנחנו סתם מקיימים פה ישיבות?     

צחי נחום: אתה מדבר על רכבת בתוך הטרמינלים, בתוך הנמלים?      

דוד ביטן: כן, כדי להזיז - - -     

צחי נחום: בנמל הדרום עצמו הם כבר הקימו את המבנה של הרכבת , צריך לחבר את הרכבת

צחי נחום:  הטרמינל מוכן מבחינת התשתית הרכבתית, צריך לחבר את זה למסילה מחוץ לנמל, זה לא באחריות חנ"י, רכבת ישראל מבצעת את הפרויקט הזה; אותו דבר בחיפה

דוד ביטן: באו לפה הרכבת ואמרו שזה ייקח כמה חודשים, עברו חודשיים, יש איזושהי התקדמות?     

צחי נחום: אתה צודק בהחלט שהנושא של חיבור תשתית רכבתית לנמלים החדשים יכול לסייע בפתרון הבעיה

צחי נחום:  צריך לקדם את העבודות ברכבת

דוד ביטן: מה זה לקדם? אני לא מבין את זה

דוד ביטן:  אני רוצה שגם הרכבת תהיה פה מחר

דוד ביטן:  חבר'ה, אני לא מנהל את המדינה, זה התפקיד שלכם לעשות את זה

דוד ביטן:  אנחנו רק ועדת הכלכלה, קצת התבלבלנו בעניין הזה, מה זה? אתם יודעים מה? מישהו הציע לי הצעה, שיכול להיות שאני אקבל אותה, שמי שישלם קנסות לספינות זה אתם, הנמלים; לא הם ישלמו לכם קנס, אתם תשלמו להן קנס

דוד ביטן:  אם עד מועד מסוים הסחורה לא בחוץ, אתם תשלמו קנס, שהמדינה תשלם קנסות – אולי זה יפתור את הבעיה

דוד ביטן:  אני לא אמרתי שאנחנו הולכים על זה; אמרתי שמישהו הציע לי הצעה, אולי זו הצעה טובה, שבמקום שתגבו 400 מיליון קנסות מספינות, אולי אתם תשמו להן 400 מיליון

אלי בר יוסף: אף אחד לא גובה קנסות מספינות, זו אגדה

דוד ביטן: אז מהיבואנים

אלי בר יוסף: חבר הכנסת ביטן, כל הזמן עושים ספינים על חשבון הנמל, אף אחד לא גובה קנסות

דוד ביטן: - - - מיליון שקל, ואחר כך זה הולך למדינה וכולם מבסוטים

אלי בר יוסף: ממש לא נכון

דוד ביטן: אני כבר מתחיל לחשוב, שהמדינה רוצה שהמחירים יעלו, ככה היא גובה יותר מס – המחירים עולים, יש הכנסות יותר גבוהות, מקבלים מיסים, הכול יכול להיות

דוד ביטן:  אני רואה פה משהו, זה לא הגיוני מה שקורה

דוד ביטן:  אתם לא רואים שיש בעיה עם הרכבת, ששנים היא לא פעילה שם? אני לא מבין, צריך לנער את משרד התחבורה כדי שיעשה את העניינים האלה?      חבר'ה, אמרתי שלטפל ביוקר המחיה זה לא לתת הצהרות; זה אומר שצריך לטפל בבעיה, בעיה, רובד, רובד, בכל מיני תחומים, במקרה התלבשנו עליכם, אבל אנחנו גם מתלבשים על אחרים

דוד ביטן:  אתם צריכים לתת פתרונות מהירים

דוד ביטן:  עם כל הכבוד, יועץ לעניין הזה לא צריך יותר משבוע

דוד ביטן:  מה זה השטויות האלה שהוא צריך ארבעה חודשים? מה, הוא אוסף את הניירות ומגלגל אותם? אם הוא צריך לתת יעוץ, הוא צריך לעשות את זה מהר

דוד ביטן:  אז אתם צריכים מכרז כדי למצוא את היועץ – הבנתי, אבל פה כבר יש יועץ, אז תגמרו את זה מהר

דוד ביטן:  תגידו שלוחצים עלינו שזה יהיה מהר, אז הוא יכניס את זה לעבודה שלו באופן מהיר

דוד ביטן:       בסוף אנחנו ניקח את זה

דוד ביטן:  אני לא רוצה שהמדינה תשלם קנסות, אבל יכול להיות שזה רעיון בועז, לא?     

בועז טופורובסקי: כן - - -      

דוד ביטן: האנייה לא פרקה בגלל שהיתה בעיה, תשלמו קנס לאנייה

דוד ביטן:  במקום שהיבואן ישלם קנס לאנייה שלא פרקה, אתם תשלמו קנס ליזם ואז אולי תעבדו יותר מהר ואולי תפנו יותר מהר את הסחורה

דוד ביטן:  כשהאוצר יתחיל לשים כסף, לא תהיה בעיה, נכון? פתאום יהיה כסף לרכבת ויהיה כסף לכל דבר, אבל יש גבול לכל דבר, אני לא מבין מה הולך פה

דוד ביטן:      אין לכם הורים? אתם לא הולכים למכולת? אתם לא הולכים לסופר לקנות מוצרים? אני לא מבין, אפשר להשתגע מזה

דוד ביטן:  כאילו אנחנו חיים במדינה אחרת, אנחנו מדברים ככה והכול זורם איך שרוצים

דוד ביטן:       מה רצית? יש לך איזה רעיון שיציל אותנו מהמצב?     

אבי בן גיגי: כן, לא מציל משום מצב, רעיון שפותר חלק – אני נציג לשכות המסחר, ובתפקידי אני משנה למנכ"ל בחברת נוימין תעשיות פלדה, אנחנו יבואן גדול של ברזל לבניין לארץ

אבי בן גיגי:  יש סוג של רכב, שנקרא רכב ארבעה צירים

אבי בן גיגי:  למשאיות האלה מותר להוביל משקל כמעט כפול ממשאית רגילה

אבי בן גיגי:  תיכף תראה שכל אלה שמקודם קפצו ינסו לעצור את כל מה שאני אומר כרגע

אבי בן גיגי:  עם נהג אחד אתה יכול להוביל מטען כפול לעומת מה שאתה מוביל, זאת אומרת רכב רגיל מורשה לקחת 31 טון, הרכב הזה יכול לקחת 57, 58 טון בסבב אחד

אבי בן גיגי:       זה לא פותר את הבעיה של המכולות, זה לא פותר הרבה בעיות אחרות; זה פותר את הבעיה של המטען הכללי

אבי בן גיגי:  ברגע שאתה יכול להוביל כפול עם נהג אחד, אפשר להבין מהר מאוד את המשמעות

אבי בן גיגי:  זה לא שאתה שם כפול משקל על איזה משאיות שולית; המשאיות האלה נגררות על ידי סוסים מיוחדים, יש להן מערכות בלימה מיוחדות למנוע, לגיר, יש להן היגוי אחורי, ובאופן מאוד פרדוקסלי הן מורשות לקחת 58 טון אם המטען, אם הברזל לצורך העניין, בולט מהמשאית

אבי בן גיגי:  אבל אם הברזל באורך של המשאית, אסור להם לקחת

דלית רגב: קודם כל הוא מדבר, להבנתי, על נתמכי ציוד חריג ארבעה סרנים, נכון?     

אבי בן גיגי: נכון

דלית רגב: ארבעה סרנים זה רק לציוד חריג, יש לזה משמעויות בטיחותיות

דוד ביטן: הוא צריך מכונית שמלווה אותה

אבי בן גיגי: לא, הוא לא צריך שום מלווה

דלית רגב: לא, זה מיועד רק לציוד חריג

דלית רגב:  אי אפשר להפוך לאינפלציה של רכבים כאלה על הכביש, יש לזה משמעויות בטיחותיות מרחיקות לכת

דלית רגב:  הוצאנו את זה לשימוע ציבורי, קיבלנו הערות לציבור

אבי בן גיגי: אני עשיתי סטטיסטיקה של מעורבות של הכלים שמובילים אלי בתאונות דרכים, עשיתם סטטיסטיקה כזאת?         

דלית רגב: זה לא אמור להוביל משהו אחר

אבי בן גיגי: אבל עובדה שהוא מוביל, יש להם אישור להוביל

דלית רגב: לא, אין להם אישור להוביל

פנחס פרנקו: הם מובילים סחורה מעל 13

פנחס פרנקו: 6 מטר

פנחס פרנקו:  הם מובילים את אותה הסחורה, רק את ה-12 מטר אסור להם

דלית רגב: בתנאי הרישיון יש להם הגבלות, זה נתמכים שמיועדים לציוד חריג

דלית רגב:  מה שמבוקש זה לעשות משהו שהוא בניגוד לחוק

דוד ביטן: מה שאנחנו רוצים זה לפתור את הבעיה

דלית רגב: נכון, זאת לא דרך המלך

גבי בן הרוש: אדוני היושב-ראש, הורדנו את המשקל הכולל בגלל התשתיות, אמרו שהרסנו את הכבישים

גבי בן הרוש:  הורדנו מ-54 טון ל-50 טון

דוד ביטן: והוא מציע להגדיל את זה ל-100 טון?     

גבי בן הרוש: כן, בואו נהרוס את הכבישים

גבי בן הרוש:  נו, באמת

אבי בן גיגי: הרכבים האלה מסתובבים היום ומובילים את המשקלים האלה

דלית רגב: כן, כחריג, לא כנורמה

דוד ביטן: רק כחריג, לא באופן שוטף

גבי בן הרוש: הוא צריך ליווי לפי הרישיון וזה לא ציוד - - -     

אבי בן גיגי: לא צריך ליווי לפי הרישיון

דוד ביטן: מתי תבוא לאישור התקנה הזאת? היא צריכה לבוא לוועדת הכלכלה?     

דלית רגב: ברגע שיוחלט באיזה פורמט ללכת - -     

דוד ביטן: בסדר, אמרנו גג חודש

דלית רגב:  - - - חודש ואז זה יגיע להחלטת הנהלת המשרד, על כל המשמעויות - - -     

אבי בן גיגי: אבל עם חצי מכמות הנהגים אפשר יהיה להוביל כפול סחורה

דוד ביטן: אנחנו כבר שמענו את כולם עשר פעמים, לא צריכים עוד פעם להתחיל את הדיון מאפס

דוד ביטן:  אנחנו יודעים מה התמונה, יודעים מה הבעיות, זה לא דיון ראשון, זה דיון שלישי

בועז טופורובסקי: עשר שנים אני שומע את אותו הדבר

דוד ביטן: זה לא מדויק, אבל יש התפתחויות שאתה לא ער להן

דוד ביטן:  אנחנו ישבנו איתם בנפרד במסגרת ישיבה, אתה לא היית בישיבה

בועז טופורובסקי: הם מתחלפים ואז היא אומרת: זה לא אני, זה אגף הרכב

דוד ביטן: מה שאתה אומר לא נכון

בועז טופורובסקי: זה מכתב למנכ"ל משרד התחבורה, שהם אומרים מילה במילה אותו דבר – זה רשום לי כאן, כאילו הקריאו אותן מילים לפני שלוש שנים

דוד ביטן: יש התקדמות, כי אנחנו ניהלנו שתי ישיבות וישיבה נפרדת עם כל אנשי המקצוע

דוד ביטן:  אני לא אומר סתם, יש התקדמות

בועז טופורובסקי: יש התקדמות, ובגלל זה ביום ראשון לפני יומיים נהרג רוכב אופניים מפגיעת מערבל בטון

דוד ביטן: אני לא מדבר עכשיו על תאונות דרכים

בועז טופורובסקי: אני מדבר רק על השבוע, ביום רביעי האחרון נהרגה אישה בת 25 בתאונת דרכים בין אוטובוס לבין משאית, וב-2022 – 158 בני אדם נהרגו במעורבות רכב כבד

בועז טופורובסקי:  לפני יומיים נהרגו שלושה חיילים בפיגוע שהיה, כל המדינה מדברת על זה, עושים תחקיר ותראו שיהיו גם מפקדים שישלמו את המחיר

בועז טופורובסקי:  בתאונות דרכים אף אחד לא משלם את המחיר

בועז טופורובסקי:       אני אמרתי בוועדת המשנה שאני עומד בראשה, ואתה עזרת למנות אותי ותמכת בזה, שאנחנו נעשה על זה גם ועדת חקירה, ואנחנו גם נדאג שכמו שבמקומות אחרים ממצים את הדין עם אנשים שמבצעים מחדלים, כך גם בנושא בטיחות בדרכים; וברכב כבד יש מחדלים על גבי מחדלים, ואני אומר את זה לפרוטוקול

בועז טופורובסקי:       לא יכול להיות שיש טכוגרף דיגיטלי שמדברים עליו כל כך הרבה זמן והוא עוד לא קיים; תכנית אב למטענים – מדברים עליה; כאן מדברים על כל מיני פקקים, ומשרד התחבורה אומר שזה הנמלים

בועז טופורובסקי:  הכול זה משרד התחבורה

בועז טופורובסקי:  למה, כביש גישה לנמל זה לא משרד התחבורה? ואז בא הנמל ואומר: זה לא אני, זה מישהו אחר, אני לא מטפל מחוץ לנמל

בועז טופורובסקי:  ואז היא תגיד: אני מהאגף הזה, ההוא מהאגף השני

בועז טופורובסקי:  זה גם מה שאמרו לי בוועדת המשנה, וככה כל אחד ישן טוב בלילה ואנשים מתים, וימותו גם היום, במעורבות משא כבד

בועז טופורובסקי:       ב-2020 לפי שלוש שנים התחייבו בפני כאן בוועדה: אנחנו מוציאים בקשה להצעות למערכות זיהוי להולכי רגל במשאיות, זיהוי עצמים בשטחים מתים וזיהוי עייפות והסחות דעת

בועז טופורובסקי:  אנחנו מתחייבים שבמחצית השנייה של 2020 זה ייושם ויהיה בכל המשאיות

בועז טופורובסקי:       אנחנו ב-2023 – יש כזאת חובה? יש כזה דבר? הם כולם, סליחה, מבלבלים את השכל, כולם אומרים: יש לי מכתב לכבוד בועז טופורובסקי, ששלחו אלי לפני כמה שנים, בו נאמר סעיף סעיף אותו דבר, אבל ב-2021 כשבדקו 11,000 משאיות, 11% הורדו מהכביש

בועז טופורובסקי:  הם הורדו מהכביש, כי אי אפשר היה לנסוע בהן

בועז טופורובסקי:       אז אנשים ממשיכים למות; כאן אנשים ממשיכים לבלבל בשכל; ורק כשאנשים יתחילו לעמוד לדין ולהיכנס לכלא על המחדלים האלה שבגללם אנשים מתים, רק אז הדברים יתחילו לזוז

בועז טופורובסקי:  בינתיים ידברו אתך על תכניות ועל יועצים ועל תהליכים ויחליפו ראש אגף ויתחלף מנכ"ל ותתחלף שרה, ואותו חרא יימשך ואנשים ימשיכו למות

בועז טופורובסקי:  אני לא יודע אם למישהו מכם יש מישהו שמת מתאונת דרכים במשפחה

בועז טופורובסקי:  אני רוצה לראות אתכם ישנים בלילה, כשיש איזה כביש שאין בו אור ונוסעת בו משאית והבן שלכם אמור לחזור מאיזשהו בילוי

בועז טופורובסקי:  אני רוצה לראות אתכם

בועז טופורובסקי:       אבל אתם ישנים טוב בלילה, כי מתחלפים האנשים פה בוועדה ואתם מברברים בשכל ומעוורים את כולם

בועז טופורובסקי:  הכול ימשיך בסופו של דבר אותו דבר, אנחנו נשב עוד שנה ואתה תראה שזה יהיה אותו דבר, עד שתהיה ועדת חקירה ועד שאנחנו נוציא כתבי אישום ועד שאנחנו נוציא המלצה להעמדה לדין ועד שאנחנו נגיד: אם בג"ץ נתן הוראה והמדינה לא מיישמת ומברברת בשכל כל הזמן שיהיה תכנון, אנחנו נעשה תהליכים – זה גם רשום לי כאן, איך הם הולכים לעבור בכל מיני מוקדים להכין תכנון – ואנשים ימשיכו למות

בועז טופורובסקי:       אבל כשמדברים על הביטחון שלנו בצבא, אף אחד לא מחכה 10 שנים, 20 שנה

בועז טופורובסקי:  כשמבקשים תקציב בצבא של 70 מיליארד, אף אחד לא אומר: סבבה, אני אתן לך שבעה מיליארד, אבל זה מה שקורה בבטיחות בדרכים וזה מה שקורה במשא ברכב כבד

בועז טופורובסקי:  מה ההבדל בינינו לבין הפיליפינים בכל מה שקשור למשאיות? מה ההבדל בינינו לבין עיראק? אפילו תקנה של איחוד אירופי לא מסכימים לקבל כאן, כי האיחוד האירופי כל כך מסובך ומורכב

דוד ביטן: קודם כל אני אתך בעניין הזה, אין בעיה

דוד ביטן:  יחד עם זה, הדיון היום הוא על משהו אחר לגמרי

דוד ביטן:       מה שאתה אומר – צריך לעשות, אני לא אומר שלא

דוד ביטן:  יחד עם זה, הדיון הוא על דברים אחרים, ואנחנו מדברים על הדברים האלה ולא על הנושאים שאתה מדבר עכשיו, אבל לא אכפת לי לשאול שאלות - - -       

בועז טופורובסקי: לא, בוועדת משנה - - -     

דוד ביטן: בסדר גמור, אני אתך

בועז טופורובסקי: אבל הם יגידו עוד פעם את אותן שטויות ויבטיחו עוד פעם את אותן הבטחות

בועז טופורובסקי:  רק כשמישהו ייכנס לכלא, אז יתחילו לזוז דברים, ואנחנו גם נדאג לזה

בועז טופורובסקי:  מי שעושה מחדל, אני ארדוף אותו עד יומו האחרון, זה מה שיהיה

גבי בן הרוש: כמה שאתה צודק

דוד ביטן: למה אתה לא מתקן את החוק? תקן את החוק

דוד ביטן:  אם אין לך בדין דבר כזה, אף אחד לא ייכנס לכלא

דוד ביטן:       אנחנו נקיים מחר ישיבה בעניין הזה, תהיו מוכנים

דוד ביטן:  אם אפשר להביא לנו תמונות שיראו לנו את דרכי הגישה איך הן נראות בשני הנמלים האלה

דוד ביטן:       שלחה לי מנהלת הוועדה: למשרד התחבורה חסרים נהגים רבים, אך הוא מתחמק מרפורמה שתסייע בקליטתם

דוד ביטן:  מי כתב את זה? העיתונות – יש לכם הסבר בעניין הזה? כתוב שרפורמה בחוק ההסדרים אמורה לטפל באחד החסמים לכניסה מהירה של נהגים לתחבורה הציבורית ואתם מעכבים את זה, למה אתם מעכבים את זה?      

גבי בן הרוש: זה מה שאני שלחתי?      

דוד ביטן: לגבי נהגי משאיות? אבל נהגי משאיות זה לא תחבורה ציבורית

קריאה: החוסר הוא גם וגם

דוד ביטן: יש בעיה עם ההכשרה?     

גבי בן הרוש: שלחתי לאדוני, שהמכון הרפואי מעכב אותנו שנתיים, שלוש

גבי בן הרוש:  עוד פעם רגולציה – משרד התחבורה

דוד ביטן: תסביר מה מעכב

גבי בן הרוש: אם אני רוצה להיות נהג אוטובוס או נהג משאית, אני צריך להמתין בממוצע שנתיים ויותר

בועז טופורובסקי: יש רק מקום אחד בקפלן, אין תקציב

דוד ביטן: למה צריך להמתין שנתיים ויותר? זה בסמכות שלכם?     

בועז טופורובסקי: לא, זה משרד הבריאות, והוא יגיד לך אין לי תקציב

בועז טופורובסקי:  שאלתי את זה כבר

גבי בן הרוש: האחראי באגף האוצר שלח לי ואמר לי: גבי בבקשה, הוצאתי את זה לעיתונות, בבקשה קבל גם אתה

גבי בן הרוש:  הזזנו את המכון הרפואי שעיכב, ביקשנו להעביר את זה תחת משרד התחבורה, ומשרד התחבורה לא מוכן

דוד ביטן: הועבר אליכם?     

דלית רגב: לא עבר למשרד התחבורה

דלית רגב:  להבנתי, זה בתחום הרישוי, אבל יש כרגע - - -     

דוד ביטן: למה צריך להמתין שנתיים וחצי? אני לא מבין

דלית רגב: לגבי המרב"ד, באמת היה תהליך ארוך

דלית רגב:  זה לא שלנו, אבל משרד התחבורה כרגולטור קיצר את התהליך

דוד ביטן: מה זה קיצר?     

דלית רגב: כרגע אין בכלל מכון רפואי, יש מכרז חדש למכון הרפואי לבטיחות בדרכים, ובמסגרת המכרז אמר לי מנהל אגף הרישוי שאמון על התהליך, שהוא מקצר את התהליכים, במסגרת המכרז החדש

דוד ביטן: כמה זמן לקחת להוציא רישיון?     

דלית רגב: עכשיו הקמנו ועדה שגבי היה בה, זה משהו שכבר יש לנו המלצות

דוד ביטן: אני לא יוצא מזה

דלית רגב: יש פה את כל תהליך ההכשרה

דלית רגב:  לקחנו את כל החסמים בתהליך ההכשרה, ישבנו עם גבי, עם כל נציגי המשק, עם משרד העבודה

דוד ביטן: אבל גבי אומר שלוקח שנתיים וחצי

דלית רגב: אבל גיבשנו את ההמלצות האלה

גבי בן הרוש: אדוני היושב-ראש, יש פתרון אחד ואמרת אותו: הוראת שעה

גבי בן הרוש:  חבר'ה, דלית נשמה, משתדלת, אני מבין אותה, היא רצה ממקום למקום

דוד ביטן: מה הוראת השעה צריכה לומר?     

גבי בן הרוש: הוראת שעה – אנחנו במצב חירום, בשומר החומות התפוצץ לנו בפרצוף המחסור בנהגים

גבי בן הרוש:  הוראת שעה אומרת לעקוף את המכון הרפואי ולהכניס אלפי אנשים לקורסים לרכב כבד

גבי בן הרוש:  לא קורה עם זה דבר

גבי בן הרוש:  גם חייל שמשתחרר מצה"ל, יש לו רישיון להוביל תחמושת - - -     

דוד ביטן: אז כמה זמן לוקח?     

עידית חנוכה: לבטל זאת לא הדרך, יש לזה חשיבות; לקצר הליכים, לשנות את ההתנהלות – זאת כן הדרך

דלית רגב: זה כן מבוצע במסגרת המכרז החדש

דוד ביטן: לא הגיוני מה שקורה פה

אליהו ברוכי: יש לכם הערכה בכמה זמן זה יתקצר? משמעותית?     

דלית רגב: יוסי מנהל אגף הרישוי לא פה, אבל מה שהוא הנחה אותי להגיד מהנהלת המשרד, שכרגע יש מכרז חדש, כבר מראש התהליכים בתוך המרב"ד – גם בתקופת המרב"ד הישן זה קוצר, לכמה?      

מחמוד חוג'יראת: שלושה עד ארבעה חודשים

דלית רגב: זה כבר קוצר לשלושה עד ארבעה חודשים, וזה מעט יחסית למה שהיה, ובמכרז זה ייועל עוד יותר

דוד ביטן: לא לא, לפי מה שאתם אומרים, צריך לסיים את התהליך, זה תהליך קבלת הרישיון? זה התהליך? אני לא מבין למה אתה לא עונה לשאלה לגבי התהליך המדובר

מחמוד חוג'יראת: צריך - - -      

דוד ביטן: לא הבנתי, הוא הולך להיות שופט בעליון?     

דוד כוכבא: זה בדוק, מהרגע שאדם מחליט להיות נהג משאית ומגיש את הטפסים עד הרגע שהוא עולה לשיעור ראשון על משאית – שנה

דוד ביטן: עד לשיעור?     

דוד כוכבא: עד לשיעור

אליהו ברוכי: - - - גם בחדש שגיבשתם עכשיו יחד?     

דוד כוכבא: אין חדש, עזוב, אין חדש

דוד ביטן: זה גם לנהגי אוטובוס?     

דוד כוכבא: אני לא יודע, אבל אני חושב שכן

דוד ביטן: זה גם לנהגי אוטובוס?     

גבי בן הרוש: כן, איזה שאלה

דוד ביטן: זה לא נורמלי

דלית רגב: זה ממש לא מדויק

דוד כוכבא: תאמיני לי, עשיתי לכם הנחה בשנה

דוד ביטן: אבל מה קורה עם נהגי משאיות שהיו בצבא בסדיר, למה הם לא יכולים מיד להיות נהגי משאיות?     

עידית חנוכה: הם יכולים

דוד ביטן: לא, הם לא יכולים

עידית חנוכה: משרד הביטחון אתמול טענו בפניי שהם יכולים, ולכן הם לא הגיעו לדיון

דוד ביטן: אז אני אומר לך שאמרו לי שלא, שנהגי משאיות בצבא צריכים לעבור עוד פעם את הקורס

דלית רגב: את המרב"ד?     

דוד ביטן: לא יודע מה הם צריכים לעבור

דלית רגב: יש שני דברים לגבי נהגי משאיות בצבא

דלית רגב:  אנחנו עשינו ניתוח של כמה אחוז נהגים בצבא עוברים להיות נהגים גם באזרחות

דלית רגב:  לצערנו מדובר ב-10%, נכון מחמוד? זאת אומרת, אנחנו מאבדים בדרך 90%

דוד ביטן: כי כנראה הם לא מוכנים להמתין

דלית רגב: לא רק, מכלול בעיות

דוד ביטן: אני אומר לך, נהג משאית בצבא צריך לעבור קורס של שבועיים, שלושה, ובזה נגמר הסיפור

אליהו ברוכי: למה קורס?     

דלית רגב: יש תשובה, לגבי המרב"ד האזרחי – להכיר להם במרב"ד הצבאי באזרחות, אני יכולה לבשר כבר שמנהל אגף הרישוי יושב עם הצבא כדי לטפל בחסם הזה

דוד ביטן: למה אתם לא עושים את זה?     

דלית רגב: כן עושים את זה, בדיוק אני אומרת שעושים את זה

דוד ביטן: אתם צריכים אותנו שנקיים ישיבות? כל הכבוד שאת עושה את זה, אבל זה שנים, אני מאוד מצטער

דוד ביטן:  אני אומר לכם, אתם רוצים להגיע למצב של בריטניה, של אנגליה שלא היו לה משאיות ואז כל המדינה כמעט התמוטטה?     

דלית רגב: חלילה

עידית חנוכה: תסתכל מה כתבו בצה"ל

דוד ביטן: אבל הם לא צודקים, הם מבלבלים את המוח, הם לא יכולים לנסוע, הם לא יכולים לנהוג

דלית רגב: הם יכולים

דלית רגב:  יש גם שנת ותק - - -      

דוד ביטן: הם אומרים: נכון, הרישיון תופס, אבל הם לא יכולים לנהוג

דוד ביטן:  הניסוח מדויק, הוא תופס, אבל לא לנהיגה, אולי לנהיגה במשאית צעצוע למשוך אותה בחבל

דוד ביטן: זה לא מקובל עלי

דוד ביטן:  אנחנו אתך, מחמוד, מה אתה דואג?     אנחנו מבקשים תוך 30 יום החלטה, כי את מסכימה אתנו, אז אין שום בעיה, משרד הביטחון גם מסכים: החלטה שנהגי משאיות בצבא יכולים מיד לעבוד כנהגי משאיות, מי שרוצה

דוד ביטן:  אם יהיו 10%, אז 10%, מה זה משנה? אבל לא ימתינו שנתיים על מנת להתחיל את כל הקורסים האלה מההתחלה

דוד ביטן:       לגבי המרב"ד, אנחנו מבקשים החלטה של הנהלת המשרד, שתוך שלושה חודשים התהליך הזה מסתיים, הוא מתחיל את הקורס תוך שלושה חודשים

דוד ביטן:  ברגע שהוא מגיש בקשה, תפתרו את הבעיה מבחינת פקידות כדי לסיים את העניין

דוד ביטן:  זה לא הגיוני שכל התהליך לוקח שנתיים

דוד ביטן:  זה צריך לקחת מקסימום שלושה חודשים, בדיקות רפואיות וכל מה שצריך, לא צריכים יותר מזה, צריך החלטה של השרה? שתהיה החלטה של השרה

דוד ביטן:       לגבי התקנה שמדובר בה, אנחנו לא יכולים עכשיו להמתין לחוות הדעת ואחר כך זה יעבור להנהלת המשרד ואחר כך ינסחו את התקנה ואז יביאו לנו

עידית חנוכה: הם גם צריכים התייעצות עם משרד העבודה?     

דוד ביטן: משרד העבודה פה, אתה מסכים לתקנה 168? אז הנה, עשינו התייעצות - - -     

עומר שכטר: אנחנו גם צד, כבוד היושב-ראש

דוד ביטן: אתם צד לטובה, אתם לא צד לרעה, אתם לא רוצים נהגים? אתם רוצים נהגים

עומר שכטר: תמיד לטובה, אבל אנחנו חייבים להיות צד

דוד ביטן: בסדר, תהיו צד, אין בעיה, אתם נגד? עכשיו נעשה התייעצות

דוד ביטן:  הם בעד, אתם בעד? עשינו התייעצות, מה הבעיה?     

אלכס מילר: כשעושים צעדים שקשורים לשעות העבודה, ההסתדרות תמיד היתה ותהיה בכל הדיונים שקשורים - - -     

דוד ביטן: בסדר גמור, אין לי בעיה

דוד ביטן:  אני מנעתי ממך להיות באיזה דיון? אני תמיד קורא לך לדיונים, לא?     

גבי בן הרוש: מאיזה הסתדרות אתה?     

אלכס מילר: כללית

גבי בן הרוש: אז יש לנו הסכם קיבוצי עם צו הרחבה, מה אתה אומר ליושב-ראש - - -      

אלכס מילר: סליחה אדוני, קודם כל אני מדבר איתו, לא אתך

אלכס מילר:  אני מדבר כרגע על 168

דוד ביטן: תיכף אני מגיע אליך

דוד כוכבא: אין לנו בעיה לשתף פעולה עם ההסתדרות, למה לערער על זה? אני לא מבין

דוד ביטן: לא, הוא מדבר באופן כללי

עומר שכטר: דובר פה מקודם על הארכת שעות העבודה, שינו את שעות העבודה

דוד כוכבא: נדבר אתכם על זה, אנחנו מעסיקים, אתם מייצגים את העובדים, נדבר אתכם, מה הבעיה?     

עומר שכטר: נכון, לכן אנחנו אומרים שאנחנו צריכים להיות צד

דוד ביטן: אין בעיה, אף אחד לא אמר שלא ידברו

דוד כוכבא: פגשנו את יושב ראש האגף שלכם

דוד ביטן: רבותי, לאט-לאט, לאט-לאט

דוד ביטן:  אנחנו מדברים כרגע על לוחות זמנים, לא אמרתי עם מי מתייעצים

דוד ביטן:  היא אמרה משרד העבודה, אז פניתי אליו; אם היו אומרים לי גם אותך, גם אליך הייתי פונה, אבל כרגע אנחנו מדברים על לוחות זמנים

דוד ביטן:  להמתין שנה, שנה וחצי על מנת שיגיעו לפה התקנות, זה לא סביר

דוד ביטן:  כל התהליך יכול לקחת שלושה חודשים או לא יכול לקחת שלושה חודשים?     

דלית רגב: כפי שחבר ההסתדרות אמר, אנחנו צריכים לצאת אחרי תהליך החקיקה לשימוע ציבורי, ואז אנחנו פונים לכל גורמי העניין

דוד ביטן: כמה זמן שימוע ציבורי?     

דלית רגב: אנחנו נותנים בדרך כלל - -      

דוד ביטן: - - חודש, 45 יום?      

דלית רגב: כן, משהו כזה, ואז ההסתדרות תוכל לומר - - -     

דוד ביטן: אוקי, אז אנחנו נאריך את התהליך לארבעה חודשים, בסדר? אפשר לסיים את זה?     

עומר שכטר: אני מבקש מכבודו, אנחנו צריכים להיות לפני בתוך התהליך

דוד ביטן: מי זה עכשיו קפץ? הבנו שאתה צריך להיות בתהליך, הבנו, אנחנו מדברים על לוחות זמנים, לא אם להיות בתהליך או לא

דוד ביטן:  הם יכניסו את כל מי שצריך להיות

דלית רגב: אבל אנחנו בנוסח פנימי

דלית רגב:  אנחנו כרגע מגבשים נוסח בינינו לבין עצמנו

דלית רגב:  כשיהיה לנו נוסח, נדבר אתכם

דוד ביטן: לא הבנתי את זה, אני לא מבין מה אתה רוצה

דוד ביטן:  אני אמרתי שלא ידברו איתך? אנחנו אמרנו את זה?     

אלכס מילר: אתם לא יושבים עם המעסיקים

דלית רגב: 	אתה יכול לכעוס, אבל אני אומרת שקודם - - -     

אלכס מילר: אני לא כועס; גברתי, כשאני אכעס, אתם תראו

אלכס מילר:  אני ממש לא כועס

דוד ביטן: תעשו שביתה ארצית, בגלל שלא התייעצו

דלית רגב: אנחנו  מיטיבים את מצב הנהגים

דוד ביטן: אנחנו לא מדברים כרגע על השאלה עם מי להתייעץ, אנחנו מדברים על לוחות זמנים, עם כל התהליך של ההתייעצות

דלית רגב: בדיוק

דוד ביטן: אני אמרתי שלא? מה אתם קופצים? אני לא מבין את זה

גבי בן הרוש: כמה צדקנו כשביקשנו לייבא נהגים

דוד ביטן: לא צריך לייבא, ארבעה חודשים זה מספיק זמן

גבי בן הרוש: לא היינו במצב הזה, הנהגים עוברים ממדינה למדינה, רק בישראל לא

דוד ביטן: לא, את חייבת ללכת איתנו – להביא את זה עד לוועדה תוך ארבעה חודשים

דוד ביטן:  לא, אל תבדקי, ארבעה חודשים בהסכמה, תביאו לפה את התקנות

אליהו ברוכי: - - - בתחבורה הציבורית

דוד ביטן: זה יפתור גם את הבעיה - - -     

דלית רגב: אני אביא את זה להנהלת המשרד, ומקסימום נעדכן את לוח הזמנים

דוד ביטן: תתייעצו גם עם כל מי שצריך, כולל ההסתדרות – אף אחד לא אומר שלא, אנחנו אמרנו שלא יתייעצו אתכם? מה הבעיה? צריך את משרד העבודה, אתכם ושימוע ציבורי

דלית רגב: אנחנו נתייעץ עם כולם, כל גורמי העניין

דוד ביטן: תוך ארבעה חודשים תביאו לפה את התקנות

דוד ביטן:  תכתבי בבקשה מכתב לשרת התחבורה ולמנכ"ל, שאנחנו מבקשים שתקנה 168 – לאחר כל התיקונים, חוות הדעת והכול – תבוא לוועדה תוך ארבעה חודשים

דוד ביטן:  אם היא לא תבוא לוועדה, אנחנו לא נאשר שום דבר למשרד התחבורה

דוד ביטן:  הנה אני מודיע לך – תגידי את זה למנכ"ל – שום תקנה שלכם, שום צו שלכם לא יאושר בוועדה, אם אתם תאחרו את המועד של הארבעה חודשים, זו הסנקציה

דוד ביטן:  שום דבר לא יהיה, אני אומר לכם את האמת, לי נמאס מהעניינים האלה

דוד ביטן:  כמה זמן לוקח לדבר עם משרד התחבורה? כולכם ביחד, צ'יק-צ'ק באת ואתה כבר מדבר איתה

דוד ביטן:  ההסתדרות זאת בעיה, אני לא יודע, אבל טוב – עם מי צריך לדבר אצלכם?     

אלכס מילר: אגף התחבורה, משרד התחבורה מכיר את האגף הזה היטב, לא מזמן עשיתם הסכם עם הרכבת, נכון?     

דלית רגב: מעולה

דוד ביטן: בסדר גמור, אז תשבו איתם

אלכס מילר: אבל אנחנו רוצים להיות בזמן התהליך ולא כשהתהליך יסתיים ונותנים את זה לכולם, כי בסופו של דבר מדובר פה - - -     

דוד ביטן: אם כבר מדברים, מה הבעיה שלכם עם מה שאמרנו כרגע לגבי תקנה 168?      

אלכס מילר: אין שום בעיה, יש הליך - - -     

דוד ביטן: קודם כל לא מתקנים את השעות, השעות היום קיימות

אלכס מילר: יש הליך שבאים ומשנים הליך מסוים - - -     

דוד ביטן: לא, לא משנים, מה משנים פה?      

אלכס מילר: יש דירקטיבה - - -     

דוד ביטן: יש תקנה 168 שנותנת 13 שעות – מה אתם רוצים? תוספת שכר – זה מה שאתם מדברים? תוספת שכר אתם רוצים, הבנתי

אלכס מילר: אדוני היושב-ראש, בכל משא ומתן אנחנו נמצאים כדי לוודא שכל זכויות העובדים מתקיימות

דוד ביטן: בסדר, אז אותי לא מעניינת תוספת שכר, אותי מעניין שתהיה תקנה

דלית רגב: בכל תהיה, תהיו זמינים, מסלול ירוק

דלית רגב:  אין בעיה, אנחנו נשתף אתכם, אל תעכבו לכם

דוד ביטן: אגב, תריבו, תעשו שביתה, תעשו מה שאתם רוצים

דוד ביטן:  אם צריך לתת למישהו כסף, שיתנו, אני רוצה את התקנה, לא מעניין אותי עכשיו מי צריך לשלם למי, אבל צריכים להביא את התקנה הזאת

דוד ביטן:  תבינו דבר אחד, נכון להיום, אין הכשרה של נהגים, כי זה לוקח זמן; אין נהגים, כי אף אחד לא רוצה לעבוד, כי לא משלמים להם מספיק

דוד ביטן:  הכול בסדר, אבל כרגע אין, אז מה אתם רוצים?     

קריאה: - - - לא משלמים להם מספיק

מחמוד חוג'יראת: בניגוד למה שנטען פה, שזה תהליך של שנה עד שמתחילים ללמוד את הנהיגה, יש טבלה מעודכנת מהיום שיש עלייה דרסטית במספר הזכאים ומנפיקי רישיונות הנהיגה לרכב כבד, לדוגמה: ב-2020 2,700 נהגים; ב-2022 שנה שעברה, קרוב ל-5,000 נהגים

דוד ביטן: בסדר, אבל זה לוקח שנתיים

דוד ביטן:  מחמוד, כמה זמן אתה טוען שזה לוקח? שנה?     

מחמוד חוג'יראת: לא שנה, היום זה לוקח שלושה עד ארבעה חודשים

דוד ביטן: יפה, עד השיעור הראשון?     

מחמוד חוג'יראת: כן, עד שהוא מקבל את ההפניה – זה לא לוקח שנה, זה לוקח שלושה, ארבעה חודשים

דוד ביטן: זה נכון? אתם אומרים שנתיים, והוא אומר שלושה חודשים

גבי בן הרוש: אתה מבין? בלי להעליב, עובדי מדינה – הם חיים עם ניירות, הם לא חיים עם המציאות

גבי בן הרוש:  בוא תלך אתי לשטח, על מה אתה מדבר? כמה זמן נהגים מחכים עד שמזמינים אותם לקורס השיעור, לשיעור הראשון

מחמוד חוג'יראת: אדוני, זכאים לתעודה השנה ושנה שעברה – זה מעיד על מספר הניגשים והמועמדים

אליהו ברוכי: מחמוד, כמה זמן לקח להם?     

גבי בן הרוש: בינתיים פורשים 2,000 בשנה בגלל גיל

מחמוד חוג'יראת: אז אני לא מדבר על פורשים, אני מדבר על הזכאים

מחמוד חוג'יראת:  אני אתן לך נתונים עדכניים מהיום

גבי בן הרוש: אל תבוא לי עם הנתונים שלך

קריאה: מתוכם כמה בפועל הולכים לנהוג על משאית?     

דוד ביטן: הוא מדבר על מסיימים

דוד ביטן:  אתה יודע מה הבעיה אתכם? הוא מדבר על מסיימים, ואתם מדברים על מתחילים

גבי בן הרוש: לא, יש שני סוגי רישיונות שחסרים לנו במדינה: D – לאוטובוסים, לתחבורה הציבורית; E – משאיות לנמלים, כל סוגי הרישיונות, גם אם יהיו 10,000, לא מעניינים אותנו – זה מה שחסר לכלכלה ולהסעת המונים

אליהו ברוכי: מחמוד, לך יש נתונים על רישיונות E שהוא דיבר עליהם?     

מחמוד חוג'יראת: נכון, יש גם נתונים על רישיונות E

דלית רגב: איך אפשר להפריח נתונים

דלית רגב:  מה שאני אומרת בעבר, מה שגבי אומר, זה נכון, מה שכוכבא אומר זה נכון, זה היה בעבר

דלית רגב:  אחר כך אמרתי שקוצר התהליך ולמחמוד יש את הנתונים של הקיצור

דוד ביטן: אבל הוא מדבר על שני סוגים

דלית רגב: שלושה, ארבעה חודשים למרב"ד לכל הסוגים

דוד ביטן: אנחנו מדברים על שלושה חודשים? אם זה מתקיים – מתקיים; אם לא – לא

דלית רגב: חוץ מזה, באמת היה עיכוב בין המכרזים

דלית רגב:  יש עובדה שלא היה זכיין למכרז, ועכשיו יש מכרז חדש, שגם בתוכו יש ייעול, ומה שמחמוד עכשיו דיבר זה על מסיימים – מסיימים שנתי

דלית רגב:  יש עלייה דרסטית במסיימים, וזה מה שהוא רצה להגיד

דלית רגב:  אם היה עיכוב משנה לשנה, לא היינו מציגים עלייה של מאות אחוזים

מחמוד חוג'יראת: אני אציין עוד עובדה אחת בקשר להפניה שמנפיק משרד התחבורה - - -     

דוד ביטן: אם לכם יש נתונים אחרים, תציגו לנו אותם

גבי בן הרוש: אני אציג

דוד ביטן: אוקי, אתה לא יכול לטעון טענה, ובסוף מציגים נתונים אחרים ואומר שזה לא נכון

דוד ביטן:  אם יש לך נתון, תציג אותו

מחמוד חוג'יראת: מראשון לראשון 23' עד היום – יש לנו 945, קרוב ל-1,000 רישיונות נהיגה ל-E, ואנחנו רק בחמישה חודשים משנת 23'

גבי בן הרוש: איפה, ברהט?     

מחמוד חוג'יראת: מה זה ברהט?     

גבי בן הרוש: שאלתי אותך, אני יודע למה אני שואל, איפה? ברהט?     

מחמוד חוג'יראת: אלה נתונים שקיבלתי ממשרד התחבורה

גבי בן הרוש: אני יודע איך מוציאים רישיונות במדינה

גבי בן הרוש:  אל תיתן לי בפורום הזה להגיב

דוד ביטן: מה זה משנה? זה רישיון

גבי בן הרוש: אני מחפש נהגים למשק

גבי בן הרוש:  אין לנו, ונהגים - - -      

מחמוד חוג'יראת: אתה רוצה שאני אמיין גם את הרישיונות, מי קיבל ומי לא, אם זה בדואי, חייל או לא יודע מה? לא לזה התכוונתי

מחמוד חוג'יראת:  למה אלה לא הולכים לעבודה? פה השאלה, אולי החברות צריכות לקלוט אותם בדרך אחרת, אולי משכורת, אולי לא מקבלים אותם כי אין להם ניסיון, אני לא יודע איפה יצברו את הניסיון, ואולי גם אומרים להם שהפרמיה של הביטוח יקרה מדי

דוד ביטן: מחמוד, אני לא נכנס כרגע לערבי או יהודי, זה לא מעניין

דוד ביטן:  תוך שלושה חודשים תסיימו את התהליך, שאדם מתחיל כבר את הקורס

דוד ביטן:  אם זה מתקיים – עלא כיפאק; אם זה לא מתקיים – תקנו את זה

דוד ביטן:  תוך ארבעה חודשים תביאו את התקנות, תתייעצי עם מי שאת רוצה

אליהו ברוכי: מחמוד, תודה על הנתונים

אליהו ברוכי:  יש לך נתונים על משאיות E הגדולות, עליהן מדברים וגם בהן יש גידול?     

מחמוד חוג'יראת: אמרתי שהשנה עד עכשיו, בחמישה חודשים הראשונים, יש 945 רישיונות נהיגה ל-E

מחמוד חוג'יראת:  בשנה שעברה לדוגמה היו 1,747; לפני זה ב-21' – 1,700; ב-2020 – 1,900

מחמוד חוג'יראת:  בסך הכול יש לי פה קרוב ל-7,000, 8,000

מחמוד חוג'יראת:  אני ידוע לי טוב מאוד שנהג חדש שהולך לעבוד בחברה, אומרים לו: אתה חדש, הפרמיה בביטוח עולה מאוד יקר; או שחברה אחרת אומרת לו: אין לך ניסיון, תצבור ניסיון, איך הוא יצבור? הוא ילך לירדן לצבור ניסיון ויחזור?     

גבי בן הרוש: אדוני היושב-ראש, אתה יודע מה הבעיה של הנתונים האלה? יש 2,600 קציני בטיחות בתעבורה

גבי בן הרוש:  הם הולכים להוציא כל סוגי הרישיונות כדי לעבור ממקום למקום

גבי בן הרוש:  הוא אצלו עוזר נהג, הוא לא הולך להיות נהג, אבל הוא הוציא את הרישיון

גבי בן הרוש:  אין פילוח, לא אזורי ולא כמותי, איפה חסרים הנהגים

גבי בן הרוש:       מדינת ישראל השקיעה בממוצע עם שני הנמלים החדשים קרוב ל-50 מיליארד בהקמת נמלים חדשים

דוד ביטן: אני לא חושב 50 מיליארד, אבל בסדר

גבי בן הרוש: 16 מיליארד בנמלים החדשים ויש עוד שני נמלים שלא הזכירו

דוד ביטן: עכשיו אתה מעלה טענה חדשה

דוד ביטן:  מחמוד, אתה מערבב לנו את כל הנתונים ומערבב אותם ארבע פעמים

דוד ביטן:  אמרת שמתחילים אחרי שנתיים וחצי, זה לא נכון

דוד ביטן:  לפי הנתונים זה בהחלט לא נכון, אבל הם צריכים תוך שלושה חודשים לסיים את כל התהליך – הם עובדים על זה, ואני מאמין שהתשובה תהיה חיובית

דוד ביטן:       לגבי העובדה שהנהגים לא עובדים, זה דבר שצריך לבדוק אותו

דוד ביטן:  כמה קציני בטיחות יש כבר, שמוציאים ולא עובדים? תגיד כמה

גבי בן הרוש: שלחתי למזכירה אותנטי, עכשיו הגיעו לכיתה 10 נהגים - - -     

מחמוד חוג'יראת: 150, 200, זה לא משמעותי

דוד ביטן: אמרנו שתוך 30 יום אתם מסיימים את זה עם משרד הביטחון?     

אליהו ברוכי: חיילים שנהגו בצבא

דוד ביטן: תסיימו את זה עם משרד הביטחון, תגמרו את העניין

דוד ביטן:       מחר נקיים ישיבה שקשורה לכניסות ולרכבת, אנחנו רוצים לדעת מה ההתקדמות בעניין הזה

דוד ביטן:       מה לגבי הטענות שטען בועז טופורובסקי, שקשורות למשאיות ולמכשור הזה? למה באמת אין את זה בישראל?     

עידית חנוכה: הוא מדבר על הטכוגרף

דלית רגב: קודם כל, טכוגרף לא היה נושא הדיון, אז לא הבאתי את הנתונים, אבל אני רוצה להגיד שידוע לי שהחודש צריך להיבחר במכרז זכיין, ושוב, זה ייקח זמן

קריאה: זכיין למה?     

דלית רגב: תן לי לסיים, אז אני אגיד לך למה, אדוני

דלית רגב:  יש לנו כרטיסים שצריכים להיערך, יש לנו מעבדות, יש לנו הכשרות, יש לנו הטמעות, זה משהו שלוקח זמן

דוד ביטן: זה משהו שיכול להוריד את מספר תאונות הדרכים?     

דלית רגב: טכוגרף דיגיטלי – כן, אני רוצה להגיד עוד דברים שאנחנו עושים

דלית רגב:  האגף שלנו זה אגף פיקוח ובקרת רכב

דלית רגב:  לאגף שלי יש בסך הכול ארבעה פקחים בתחום ההובלה, ארבעה פקחים בתחום קציני הבטיחות בתעבורה וניידות בטיחות

דלית רגב:  אתמול הושגו הנתונים על המחסור בכוח אדם שמשותף לכולם, אבל כדי להתגבר – אנחנו לא מרימים ידיים – על המחסור בכוח אדם, קודם כל אין מנהלים אצלי באגף

דלית רגב:  גם אני יורדת לשטח, יש לנו סמכות – עכשיו חדשה – לעצור רכבים

דלית רגב:  גם המנהלים יורדים לשטח ועוצרים רכבים, ריתום מטענים, וגבי יודע את זה וכל מי שעוסק בדברים, יודע שאנחנו יורדים לשטח וגם עובדים בימי שישי וגם עובדים משמרות כפולות

דוד ביטן: עכשיו אתם מפרסמים מכרז בעניין הזה?     

דלית רגב: יש מכרז של הטכוגרף וצריך להיבחר זכיין

דוד ביטן: המכרז כבר יצא לפועל?     

דלית רגב: המכרז כבר יצא

דוד ביטן: אז דברי על זה עם בועז ותסבירי לו את הכול, כי הוא אומר שלא נעשה כלום שנים

גבי בן הרוש: אבל לא על זה דובר

גבי בן הרוש:  אתמול בוועדת משנה על תאונות דרכים היתה פה הצגת נתונים על תאונות הדרכים

גבי בן הרוש:  אמרתי גם לדלית חברתי, שיש תופעה שצריך מיד מיד להפסיק אותה

גבי בן הרוש:  נתפסים 50% מהאוטובוסים, יורדים עם ליקויי בטיחות חמורים, וגם משאיות, ויש חותמת כל חודש של קצין הבטיחות, שהוא בדק והכול תקין

גבי בן הרוש:  את זה צריך לגדוע מהשורש

גבי בן הרוש:  לא יעלה על הדעת, שאוטובוס ומשאית לא רואים מוסמך מורשה והם מסכנים אותך ואותי בכבישים, והתוצאות אצלם והנתונים אצלם

גבי בן הרוש:       אדוני היושב-ראש, אני מצטער, אתמול בוועדה לא היה אפילו חבר כנסת אחד בדיון ועדת המשנה על תאונות דרכים

גבי בן הרוש:  כאילו יש אדישות ל-360 הרוגים ול-5,000 פצועים בשנה, והכול קשור בכול – מחסור בנהגים, שעות מרובות, הכול קשור לכול עם תאונות הדרכים

דוד ביטן: אנחנו נעשה את הדיון בוועדה המרכזית

דוד ביטן:  זה לא נושא הדיון, אבל נקיים ישיבה מיוחדת בעניין הזה

דוד ביטן:       מה זאת אומרת קציני הבטיחות חותמים להם? יש דבר כזה שהם לא עוברים בדיקות?     

דלית רגב: קודם כל, לצערי כן, אבל זה בשוליים

דלית רגב:  מה שגבי אמר, באמת יש 50%, קצת פחות מ-50% ליקויים, אבל לא ליקויים חמורים, לא ליקויים של הורדה

דלית רגב:  חלק מהם זה באמת הורדה מהכביש

דוד ביטן: למרות שיש להם חותמת?     

דלית רגב: למרות שיש להם חותמת

דלית רגב:  אנחנו כאגף פיקוח, לצערי, נתקלים בעשבים שוטים

דלית רגב:  אנחנו נתקלים בקציני בטיחות, שנותנים את החותמת שלהם לפקידה, ובלי לבדוק את הרכב - - -     

דוד ביטן: מה אתם עושים לקצין בטיחות הזה?     

דלית רגב:  זמינים אותו לשימוע, ואנחנו יכולים לשלול לו את הרישיון

דוד ביטן: שללתם למישהו?     

דלית רגב: בטח, בטח, כל הזמן אנחנו עושים, ועכשיו אנחנו מקדמים – ופה בטח נצטרך את העזרה שלך לעיצומים כספיים נגד בעלי חברות, אחריות של בעל חברה

דלית רגב:  כרגע אנחנו ממש בישורת האחרונה לפני פרסום החוק ובטח ירתיע, אבל גבי צודק, יש לנו תופעה כזאת של קציני בטיחות, בשוליים אמנם, וזו בעיה

דוד ביטן: איפה מילר מההסתדרות? מה רצית להגיד באופן כללי לגבי נושא הישיבה?     

אלכס מילר: כמו שאמרנו, סעיף 168 תופס לא רק לגבי נהגי המשאיות, אלא לכלל הנהגים, גם של התחבורה הציבורית וכו'

אלכס מילר:  אנחנו עובדים עם משרדי הממשלה עשרות שנים

אלכס מילר:  כל פעם שאנחנו נמצאים במשא ומתן, לאחר שאנחנו מסכמים דברים, הסוגיות יוצאות לעניין הציבור, כמו שישבו פה עם הנציגים של המעסיקים וכו' וכו'

אלכס מילר:       יש חשש שלסוגיות האלה יש השלכות והשלכות רוחב

אלכס מילר:  אנחנו מבקשים ממשרד התחבורה להתנהל כמו שמתנהלים כל המשרדים, וגם כמו שהתנהלנו בעבר, לשלב את הנציגים של אגף התחבורה בדיונים שקשורים לשינויים מהותיים בתחום שעות עבודה

אלכס מילר:       באופן כללי, כמובן שיש לנו רצון להוזיל את יוקר המחיה ולשתף פעולה עם כל אותן הרפורמות, אבל זה צריך להיות בהסכמה

דוד ביטן: אבל ההסתדרות לא יכולה לדבר על יוקר המחיה, ואחר כך לעכב אותנו בדברים שקשורים ליוקר המחייה

אלכס מילר: אנחנו לא מעכבים, אדוני היושב-ראש

דוד ביטן: או להעלות את המחיר באופן כזה, שזה לא יהיה שווה כבר

אלכס מילר: אם היו קוראים לנו מההתחלה כמו שקראו למעסיקים, אף אחד לא היה מעכב

עומר שכטר: לצורך העניין, איך תוספת שעות נהיגה תסייע בהורדת יוקר המחייה?      

דוד ביטן: בוודאי שהיא תסייע

דוד ביטן:  אולי לא הבנת את הדיון, עם כל הכבוד, כל אחד והתפקיד שלו

דוד ביטן:  התפקיד שלכם זה להגיד: הוספת שעת עבודה – תשלם לו כסף

דוד ביטן:  אתה רואה בנמלים, שמשלמים קנסות והסחורה לא מגיעה ליעד בזמן הנכון, ולכן זה מעלה את המחיר

דוד ביטן:  אם אני משלם קנס מיליון שקל, היבואן מפיל את זה על המחיר, הוא מעלה את המחיר, זה דבר ברור מאליו, אין על זה ויכוח

דוד ביטן:  מה זה איך זה משפיע? אתה חושב שהוא משלם את זה מהכיס? הוא מעלה את המחיר של המוצר, חשבתי שזה ברור

אלכס מילר: השינוי של 168 תופס לתחבורה הציבורית?     

דוד ביטן: תודה לאל, לנהגי האוטובוס העלו את השכר, אם לא אכפת לך

דוד ביטן:  העליתם את השכר, מה אתה רוצה?     

אלכס מילר: דברים כאלה לא עושים חד-צדדית

דוד ביטן: אתה יודע מה? חד-צדדי, לא חד-צדדי, אנחנו צריכים לסיים את זה, תעשו מה שאתם רוצים בעניין הזה, אבל יש גבול כמה אפשר ללכת לקראת העניין

דוד ביטן:  אנחנו רוצים שינוי בעניין הזה

דוד ביטן:       אני לא מדבר על האוטובוסים, זה לא קשור לישיבה, למשאיות יש משמעות רצינית, ואתם יודעים את זה, כבר שכנענו אתכם בעניין הזה, רואים את זה

דוד ביטן:  אם צריך לשפר את הכניסות ואת היציאות כדי שלא ימתינו, תעשו את זה

דוד ביטן:  זאת השקעה חד-פעמית, ריבונו של עולם

דוד ביטן:  הוא אומר שלוקח 20 דקות עד שעה להעמיס ולצאת, בשביל להיכנס לוקח לו שלוש שעות

דוד ביטן:  באמת, זה רציני? במקום לקחת את המוצר שלוש, ארבע פעמים את המוצר, הוא עושה את זה בפעם, פעמיים

דוד ביטן:  נראה לך שאין לזה משמעות כספית? ברור שצריך לפתור את הבעיה הזאת

דוד ביטן:       אני אומר לכם, אני על הגבול שהנמל ישלם קנסות

דוד ביטן:  הוא ישלם קנסות, לא ישלמו לו

דוד ביטן:  הסיסמה הזאת שכל אחד שלא מוציא בזמן – משלם להם קנס היא מצוינת, רק כדי להוציא בזמן יש בעיה, לפעמים עם העובדים, עם הביצוע של העבודה

דוד ביטן:       אם היו הוא עושה את זה בפעם, פעמיים, אז נראה לך שאין לזה משמעות כספית? על הגבול שהנמל  ישלם קנסות

דוד ביטן:  הסיסמה הזאת שכל אחד שלא מוציא בזמן משלם להם קנס, עם העובדים, עם הביצוע של העבודה, כל מיני דברים

אלי בר יוסף: אבל חבר הכנסת ביטן, הנמל לא קשור לזה

דוד ביטן: יכול להיות שגם המדינה צריכה לשלם קנסות, לא יקרה לה שום דבר

אלי בר יוסף: אבל הנמל לא קשור לזה

דוד ביטן: אני על הגבול עם זה, האוצר אלוף בשליחת העיתונאים

דוד ביטן:  כל העיתונאים – חצי מהם עובדים אצל האוצר, לצערי הרב

דוד ביטן:  ב-OECD המע"מ דיפרנציאלי במזון, פתאום פה להוריד את המע"מ זה לא כלכלי? ב-OECD זה כלכלי ופה זה לא כלכלי? שם אין כלכלנים, או רק פה יש כלכלנים?      הייתי בחוץ לארץ, פתאום אני קורא כל מיני כתבות שזה לא כלכלי וכלכלנים אומרים ככה

דוד ביטן:  מספיק עם העניין הזה שהאוצר נותן כל הזמן מידע לעיתונאים ולתקשורת, והם עובדים עבורו אחר כך, כשהוא מתנגד

דוד ביטן:  ראינו את זה כבר

דוד ביטן:  אז מה שטוב ב-OECD – לימדו אותי פה, כי כל פעם באים לי עם טבלאות של ה-OECD

דוד ביטן:  אם ב-OECD לכן צריכים לתקן את החוק

דוד ביטן:  אם ב-OECD מע"מ דיפרנציאלי על מוצרי מזון הוא דבר טוב, אני מאמין שגם פה זה דבר טוב, אחרת איך זה טוב שם ופה זה לא טוב? משהו לא ברור

דוד ביטן:  כל העיתונאים שמתיישרים עם האוצר, שיתחילו ללמוד שיש טענות נגד לכל דבר ועניין; לפחות שיפנו, אולי יהיו לנו תשובות לעניין

אלי בר יוסף: חבר הכנסת ביטן, אני רק רוצה להגיד דבר אחד

דוד ביטן: תיכף אני מגיע אליך, כי התלוננו על העבודה שלכם בכל מה שקשור לתערובת, שיש בעיה בחיפה ואתם לא מספיק נותנים מענה באשדוד

דוד ביטן:  אני רוצה תשובה ממך, כי אני לא אקיים עוד ישיבה בעניינים האלה

אלי בר יוסף: בקצרה, הספין הזה שהנמל - - -     

דוד ביטן: לא ספין, לא ספין, הפעם בדקתי את זה, לא ספין

אלי בר יוסף: אני אשלים ותראה שזה ספין

אלי בר יוסף:  עשינו עכשיו בדיקה עם חבר הכנסת שוסטר ומכון המחקר של הכנסת

אלי בר יוסף:  זה עוד ברמת טיוטה, אבל פעם אחת ביקשנו שיעשו בדיקה לראות מה משקל הנמל בשרשרת האספקה

דוד ביטן: כתוב 1%, זה לא נכון

אלי בר יוסף:  0

אלי בר יוסף: 2%

דוד ביטן: לא, אני לא מקבל את חוות הדעת הזאת

דוד ביטן:  כמה קנסות משלמים לכם? כמה קנסות? זה לא מקובל עלי חוות הדעת

דוד ביטן:  אם משלמים קנסות 400 מיליון, זה לא חל על 0

דוד ביטן: 2%

אלי בר יוסף: אף אחד לא משלם 400 מיליון, מעולם לא ראית 400 מיליון קנסות, זה ספין, אלה שטויות, ממש לא נכון

אלי בר יוסף:  אני אומר לך שזה לא נכון

דוד ביטן: תגיד לי אתה כמה

דוד ביטן:  היבואנים אומרים שהם משלמים 400 מיליון, תגיד אתה כמה

דוד ביטן:  מה הבעיה להביא את הנתון? תביא את הנתון כמה קנסות שילמו לך

דוד ביטן:  תביא את הנתון, אל תגיד לי באופן כללי

אלי בר יוסף: אבל אני מסביר לך, לי הם לא משלמים קנסות

דוד ביטן: למה, הם לא מוציאים את זה מהכיס? מה זה לא משלמים?      

אלי בר יוסף: יש לי מודל תעריפים

דוד ביטן: לא, לא מודל, כמה קנסות אתה מקבל בשנה? יש לך סכום?     

אלי בר יוסף: שום קנס, אין לי קנס שקל אפילו

אלי בר יוסף:  אין, המצאה –אין, המצאה

דוד ביטן: אז אני אוכיח לך שיש

אלי בר יוסף: חבר הכנסת ביטן, אני הייתי 22 שנה בסקטור הפרטי

אלי בר יוסף:  תאמין לי, הייתי סמנכ"ל ומנכ"ל

דוד ביטן: הם היו פה ואמרו 400 מיליון

אלי בר יוסף: אז הם היו והם אמרו, זה פשוט לא נכון

דוד ביטן: הם אומרים מה ההשפעה של זה על המחיר, לא שאין 400 מיליון או יש 200 מיליון

אלי בר יוסף: אתה צריך להבין שעשינו עבודה עם חבר הכנסת שוסטר

אלי בר יוסף:  חבר הכנסת ביטן, אתה ביקשת מחבר הכנסת שוסטר לעשות את הבדיקה

דוד ביטן: נכון, הוא דיבר איתי על זה

דוד ביטן:  תן לי בבקשה נתון, כמה קנסות

אלי בר יוסף: אבל אני נתתי לך עכשיו, אפס קנסות

דוד ביטן: אז למי הם משלמים את הקנסות?      

קריאה: לחברות הספנות, לאניות

דוד ביטן: אז משלמים לאנייה, כי אתם לא מפנים בזמן

דוד ביטן:  מה זה משנה למי?      

אלי בר יוסף: חבר הכנסת ביטן, בשנה האחרונה ירדו מחירי התבואות ב-40% ומחירי האניות – חכירה – ירדו ב-65%

אלי בר יוסף:  ברגע שאתה אומר הנמל, הם משאירים את כל - - -     

דוד ביטן: לא, המחיר בישראל לא ירד, נכון, והנושא הזה של התערובת יטופל

אלי בר יוסף: אבל אני מסביר, זה פשוט לא נכון

דוד ביטן: זה שאתה לא מקבל את הקנס, אלא מי שמשלם את הקנס לאניות, לא בעיה שלי

אלי בר יוסף: הוא לא משלם

דוד ביטן: מה זה משנה למי משלמים, זה משנה שזה יורד לציבור

אלי בר יוסף: אבל תן לי רגע להסביר לך

אלי בר יוסף:  אתה יודע, אני עוסק בזה רק יומיים וחצי

אלי בר יוסף:       אני אתן לך דוגמה

אלי בר יוסף:  בעבר הייתי מקבל פניות, בתקופת הקורונה, גם מיבואני תפזורות אחרות

אלי בר יוסף:  הם חוכרים את אותן אניות

אלי בר יוסף:  לאחרונה הוצאתי אנייה של נשר החוצה, למה? כי במשך חודש הם לא שלחו משאיות, הם שלחו בטפטופים, למה? הם הפכו את האנייה למחסן

דוד ביטן: אתה ממציא לי - - -      

אלי בר יוסף: אבל אני נותן לך עובדות, לא סיפורים

דוד ביטן: אל תיתן לי עובדות, תשלום

דוד ביטן:  דרך אגב, הם היו פה והם עומדים על הסיפור

אלי בר יוסף: אתה ראית חשבונית שלהם? לא של 400 מיליון, ראית פעם חשבונית של מיליון?     

דוד ביטן: ישבו פה לשכת המסחר והיבואנים ואמרו 400 מיליון והם יביאו לי את הנתונים

אלי בר יוסף: ישבו ואמרו, אני שומע את זה רק 15 שנה

דוד ביטן: אני אדאג שהם יביאו לי

אלי בר יוסף: לפי ההפסדים שלהם כל שנה, הם מזמן היו צריכים להחליף מקצוע

דוד ביטן: לא שייך, אני אקבל את הנתונים האלה ואז נדבר – שאתה לא מקבל את הקנס, אלא האניות מקבלות את הקנסות

אלי בר יוסף: אסור ליפול למלכודת הזאת, כי זה התירוץ שבסוף שומר את כל המרווח אצלם בכיס

דוד ביטן: אני מבקש שהיבואנים יביאו לי את הנתונים בצורה מסודרת

אלי בר יוסף: בדיוק, תבקש את הנתונים

דוד ביטן: להגיד: אנחנו לא מקבלים, מישהו אחר מקבל את הקנס, זאת לא סיבה

אלי בר יוסף: אף אחד לא מקבל קנס, גם לא הם

אלי בר יוסף:  מחירי חכירת האניות ירדו להם בשנה האחרונה

דוד ביטן: מה זה שייך? קנס זה קנס, מה זה משנה?     

אלי בר יוסף: זה ביזנס

דוד ביטן: אתה יודע מה אני אוהב אצלכם? אתם חושבים שחברי הכנסת לא מבינים עניין, אבל מבינים קצת, לא הרבה

אלי בר יוסף: בדיוק הפוך, אני מנסה להסביר שבכל פעם שמנסים להפיל את זה על הנמל, זה תורם ליוקר המחייה, כי יש תירוץ על מי להפיל את האשמה

דוד ביטן: זה נכון שהמחירים ירדו וזה לא הגיע לצרכן, זה נכון

דוד ביטן:  לכן אמרתי – הנה האוצר פה, נכון? – שלדעתי בנושא של התערובת, בניגוד לעמדת האוצר, צריך לעשות מחיר בפיקוח, זה מה שצריך לעשות, שיורד ועולה

דוד ביטן:  המחיר הזה בפיקוח חייב להיות לפחות בשנתיים הבאות, כי זה משפיע על מחיר הבשר, החלב, הביצים, העופות

אלי בר יוסף: 0

אלי בר יוסף: 054 אגורות מחיר התערובת לעוף בסופר

אלי בר יוסף:  הם אמרו 70% זה התערובת, כן? עשינו בדיקה, חבר הכנסת שוסטר, אנחנו ומכון המחקר – 0

אלי בר יוסף: 054 אגורות, זה בלוף כל העניין הזה

דוד ביטן: עוד פעם אתה מטעה

אלי בר יוסף: 	אני מטעה? איזה אינטרס יש לי להטעות? את המשכורת שלי אני מקבל קבועה, הם מקבלים את המיליונים לכיס

דוד ביטן: אתה לא מכיר את הנתון, 60% ממחיר המוצר החקלאי

דוד ביטן:  אתה מדבר על השפעת הקנסות על המחיר, יש הבדל

אלי בר יוסף: אתה ביקשת מחבר הכנסת שוסטר לעשות את הבדיקה הזאת

דוד ביטן: נכון, אבל זה לא קשור ל-60%

גבי בן הרוש: אבל אתה לא הנמל היחיד

דוד ביטן: זה לא קשור ל-60%, ה-60% זאת השפעה של התערובת על מחיר המוצר החקלאי שהוא מוציא אותו ממנו, זה לא קשור למחיר הסופי

דוד ביטן:  לא משנה, לא נתווכח על זה

דוד ביטן:  אנחנו נביא את הנתון של הקנסות

דוד ביטן:  אני רוצה לדעת אם היבואנים הטעו אותנו או לא, בבקשה שיביאו את הנתונים

גבי בן הרוש: אדוני, בסיכום הקודם, יושב פה נציג חנ"י, הבעיה הנוספת ברגולציה זה המסופים שסוגרים בשעה חמש

דוד ביטן: נציגת משרד התחבורה אמרה שמטפלים בזה באמצעות תמריצים

גבי בן הרוש: זה לא שייך למשרד התחבורה

גבי בן הרוש:  זה שייך למשרד התחבורה בכובע אחר, חנ"י

גבי בן הרוש:  הוא חוכר את המגרשים למסופים בחיפה ובאשדוד

גבי בן הרוש:  הם בשעה חמש סוגרים את הבסטה

דוד ביטן: התכוונתי להמשיך עם זה, הרי יש לכם מחסנים, נכון? יש מחסנים, למה המחסנים האלה לא עובדים באופן כזה?     

צחי נחום: יש גורמים שפועלים בעורף הנמלים, הם שוכרים שטחים להקים מחסנים לוגיסטיים

צחי נחום:  חלק מחנ"י, חברת נמלי ישראל, וחלק שוכרים מכל מיני בעלי קרקעות פרטיים שיש שם

צחי נחום:  אנחנו משווקים מכרזים

דוד ביטן: אז תקנו את המכרזים

דוד ביטן:  אנחנו רוצים שהמחסנים האלה יהיו פתוחים, הרי מה הוא טוען כל הזמן? שהם לא רוצים את שמונת ימי ההמתנה האלה, נכון? אנחנו נקטין את ימי ההמתנה, נלך לקראת הנמלים

אלי בר יוסף: מהפטור

דוד ביטן: לא משנה, הכוונה היא מההמתנה בפטור, כמובן

דוד ביטן:  אנחנו נלך לקראת הנמלים בעניין הזה, מצד אחד נגד היבואנים, מצד שני תאפשרו ליבואנים לפנות את זה למחסן הקרוב

צחי נחום: אני עוד פעם אומר, המסופים העורפיים הקיימים שיש להם חוזים, אני מדבר כרגע רק על אלה שיש להם חוזים עם חנ"י, אי אפשר עכשיו לחייב אותם לפתוח עד השעה שמונה בערב

דוד ביטן: אפשר הכול לעשות

צחי נחום: אי אפשר

גבי בן הרוש: למה לא?      

דוד ביטן: מה זה לא? ברור שזה אפשרי

דוד ביטן:  זה משפיע על המחיר, מה זה לא?      

צחי נחום: אתה לא יכול לחייב גורם פרטי לפתוח את העסק שלו עד השעה שמונה

גבי בן הרוש: והנמלים האחרים תקועים ולא מקבלים שירות, אז מה עשיתם?     

דוד ביטן: אני לא מבין, אתם בעד יוקר המחייה או אתם נגד? אני לא יודע מה להגיד לכם

גבי בן הרוש: הנמלים עובדים 24 שעות, המסופים שמונה שעות

צחי נחום: נבחן את הנושא הזה

דוד ביטן: מה זה נבחן? תעשו את זה, מה זה נבחן? לא הבנתי, זאת החלטה שלכם

גבי בן הרוש: אם לא הייתם, היינו צריכים להמציא אתכם

דוד ביטן: מה זה נבחן? מה זאת אומרת?     

קריאה: נבחן זה למסמס

צחי נחום: נבחן את הנושא של מה שאתם מבקשים פה, שלגבי מכרזים חדשים שחנ"י תעשה, היא תכניס חובה למפעיל

דוד ביטן: לא אדוני, תקן את המכרז הקיים

דוד ביטן:  מחסנים עורפיים מקבלים ברובם עד שעה 17:00, זה נכון

דוד ביטן:  חבר הכנסת דנינו בדק, נתנו לו לבדוק

צחי נחום: אני אבדוק את הנושא

דוד ביטן: מחסנים הם חברות פרטיות מסחריות, העובדות עם כל החברות – זה בסדר

דוד ביטן:  המחסנים העורפיים נמצאים כולם בסמיכות לנמל על מנת לחסוך תשלום מכס וכו'

דוד ביטן:  לא בסמכות חברת נמלי ישראל לקבוע מה הן שעות העבודה

דוד ביטן:  ניתן סמכות כזאת, נמלי ישראל, אתם רוצים תיקון של החוק? נתקן את החוק

דוד ביטן:  יבוא משרד האוצר ויביא תיקון

דוד ביטן:  כמו שהוא עושה בחוק ההסדרים הכול מהר, אני מבטיח לו שנעשה את התיקון הזה צ'יק-צ'ק ונעביר לכם את הסמכות

דוד ביטן:       לכל מכולה המגיעה מן הים יש ארבעה ימים בהם מותר לשהות ללא עלות, אחרי ארבעה ימים חובה לשלם דמי אחסון

דוד ביטן:  את זה אתם גם לא מקבלים, מנכ"ל הנמל? אתה לא מקבל דמי אחסון אחרי ארבעה ימים? שמונה ימים? פה כתוב ארבעה, אתם אמרתם לי שמונה ימים

אלי בר יוסף: שמונה ימים זה ליבואני גרעינים, ארבעה ימים זה למכולות, שאר התפזורות לא מקבלות יום אחד

אלי בר יוסף:  אנחנו מקבלים ימי אחסון רק מעבר לארבעה ימים

דוד ביטן: בסדר, אנחנו נקבל את הנתון כמה הם משלמים קנסות בגלל שלא מפנים בזמן, או לא מורידים את זה בזמן, אין שום בעיה

דוד ביטן:  אם הם צודקים, זאת בעיה שאתם גורמים לה

דוד ביטן:  אם אתם צודקים ולא הם, הם לא צודקים ואנחנו נדבר איתם אחרת

דוד ביטן:  אני מוכן לשנות להם את ימי הפטור, להקטין את זה, בתמורה לזה שאתם תאפשרו להם לפנות למחסן קרוב

אלי בר יוסף: חבר הכנסת ביטן, יבואני המלט משנעים באותו תעריף קרוב לשני מיליון טון מטענים בשנה

אלי בר יוסף:  הם לא מקבלים יום אחד פטור על חשבון המדינה, למה שהם יקבלו שמונה ימים מגמר פריקת האנייה, כשבפועל זה 14 יום, 15 יום? שיהיו בריאים, אני מסביר לך שהם מאוד מתוחכמים, אבל אנחנו צריכים להציף את האמת

דוד ביטן: אתה לא תקבל הטבות, אם אתה לא מאפשר משהו חלופי

אלי בר יוסף: זאת לא הטבה עבורי, זה לא בשבילי

דוד ביטן: לא משנה, אני לא נכנס לזה כרגע

צחי נחום: זאת לא הטבה לנמל, זאת הטבה למשק

דוד ביטן: האוצר, אתה שומע את הבעיות, נכון? כל מה שקשור בכם, אתה מבין שיש לכם סמכויות מול הנמלים – או לרשות החברות?     

איציק דניאל: יש את הרגולטור, רספ"ן, משרד התחבורה שהוא הרגולטור עצמו

דוד ביטן: בסדר, אבל זה עדיין בטיפול שלכם, נכון? אני מבקש מכם לברר את העניינים האלה, ואם צריך תיקון של החוק, תביאו תיקון מהיר

דוד ביטן:  לא צריך פה ויה דולורוזה של ימים ושעות, זה תיקון פשוט

דוד ביטן:  עם כל הכבוד, חברת הנמלים, אל תבחנו, אלא תעשו את זה, מכיוון שזה דבר שחייבים לעשות אותו

דוד ביטן:  מה זה עד חמש? לוקח למשאית להיכנס ארבע שעות, לפרוק שעה, ועד שהיא מגיעה, הוא כבר סגר את העסק? אני לא מבין מה הולך פה, למה אתם צריכים אותנו בעניין הזה? למה אנחנו צריכים לעשות בירורים? מה, אנחנו מנהלים את הנמלים? אנחנו מנהלים את המדינה? אני לא מבין את זה

צחי נחום: כי אין לנו יכולת לכפות על גורם פרטי לפתוח את העסק שלו עד שעה מסוימת

דוד ביטן: אנחנו ניתן יכולת כזאת, נאפשר את זה בחוק הפעם, לפחות הוראת שעה, ובוא נראה איך זה מתקדם

דוד ביטן:  הוא אומר שזה משהו פרטי שלא קשור לנמלים

עידית חנוכה: אבל אם האחרים יפעלו, כוח התחרות יעבוד

דוד ביטן: כן, או שנחייב אותם, או שניתן להם לשלם ארנונה גבוהה

צחי נחום: אמרתי, נבחן את הנושא ואת הבקשה שלך

דוד ביטן: לגבי השטחים שלך, תקן את זה וחייב אותם

דוד ביטן:  לגבי שטחים מסחריים שלא קשורים אליך, אולי אנחנו נחייב אותם בחוק

דוד ביטן:  אם לא יעשו, יקבלו קנס, או שאנחנו לא ניתן להם לאחסן מוצרים של הנמל, משהו נשנה פה

דוד ביטן:  הם לא רוצים לעבוד ולא רוצים לקלוט? אני לא מבין למה הם עד שעה 17:00, משהו פה לא הגיוני

גבי בן הרוש: כי אנחנו לקוחות שבויים, הוא יגיד לך: אתה חייב לבוא אלי

דוד ביטן: הוא לא רוצה לעבוד? הוא לא רוצה לקלוט את הסחורה? משהו פה לא מסתדר לי בראש

דוד ביטן:  גם אם הוא מסחרי, איך זה יכול להיות? משהו פה לא יכול להיות

דוד ביטן:       דרך אגב, לא ענית לי על העניין הזה, שבגלל שבחיפה יש בעיות, אתם לא עובדים יותר שעות – זאת הטענה

דוד ביטן:  אתה בלבלת אותי עם הקנסות ולא ענית לי על השאלה

אלי בר יוסף: לא אני בלבלתי אותך, אני ניסיתי לתקן את הבלבול

אלי בר יוסף:       נמל אשדוד התחיל בתחילת ינואר להפעיל את הממגורה, את המסוע החדש

דוד ביטן: אמרו לי שאתם עובדים בסדר בגדול, אבל אתם צריכים לתת כתף לזה ששם יש בעיות

אלי בר יוסף: אז אני אסביר את הכתף

אלי בר יוסף:  שנה שעברה עשינו 120,000 טון נכון להיום, והשנה עשינו כבר 500,000 טון נכון להיום, אז אנחנו נותנים כתף

אלי בר יוסף:  אבל צריך להבין, יבוא הגרעינים במדינת ישראל ושל יבואני התבואות, מדובר ב-13,12 יבואנים, שמהבוקר עד הבוקר יושבים על ועדת הכלכלה, והם מהווים 4% מהפעילות של הנמל – 4%, אבל הם עושים רעש כמו 90%

דוד ביטן: אף אחד לא יושב על הוועדה

אלי בר יוסף: אנחנו משנעים 24 מיליון טון מטענים בשנה

אלי בר יוסף:  לא יכול להיות שמהבוקר עד הערב נעסוק בפריקה של גורם ספציפי או אחר, שעושה את זה עכשיו כדי להסית את האש מהשמונה ימי פטור

אלי בר יוסף:  שמונת ימי פטור האלה זו המטרה, להשאיר את זה, ואם אתם רוצים להשאיר את זה, תשאירו את זה

דוד ביטן: לא, אני מוכן להוריד את זה, אני אומר לך את האמת

אלי בר יוסף: אני מסביר לך שכל הרעש שהם עושים זה סביב זה

דוד ביטן: אני מוכן להוריד את השמונה ליומיים, בסדר? אבל אני רוצה לראות שיש להם אלטרנטיבה

אלי בר יוסף: זה לא רק זה, מספנות ישראל עכשיו בונה מסוע וממגורה חדשים, נמל חיפה מתכנן להקים מסוע ומבואה חדשים

אלי בר יוסף:  כולם מקימים את זה, ובסופו של דבר יש עודף קיבולת

אלי בר יוסף:  אני מבטיח לך שהתירוצים שהם אומרים לך כדי לשמור על ימי הפטור יהיו גם אם יהיו פה עוד ארבעה נמלים

בועז טופורובסקי: זה עדיין הדיון על הנמלים?     

דוד ביטן: לא, גם דיברנו על הנושא שאתה דיברת עליו והלכת

בועז טופורובסקי: אני אזמין אותם לוועדה

דוד ביטן: לא, אמרנו שנקיים דיון של כל הוועדה על המתקן הזה שדיברת עליו

קריאה: טכוגרף

דוד ביטן: אני מבקש מדניאל מהאוצר, כשהוא מביא את התיקונים, להביא גם צמצום של ימי הפטור

דוד ביטן:  אם זה עושה בעיה, נוריד להם את זה – אם לא שמונה אז יומיים, שיפנו מהר

איציק דניאל: בהקשר הזה אנחנו בוחנים עכשיו תיקון של צו הפיקוח

איציק דניאל:  הנמלים משתתפים ויודעים, שבמסגרת ההליך של ועדת המחירים בוחנים את הצו וכבר יצאה איזושהי טיוטת המלצות

דוד ביטן: שיורידו את ימי הפטור?     

איציק דניאל: יש שם המון המון תיקונים ביחד

אלי בר יוסף: זה יגביר את הסירקולציה של העורף, והם ישלמו מחירים ריאליים כמו כולם

דוד ביטן: אני הולך אתכם על העניין הזה

דוד ביטן:  אתם רוצים תשלומים, הכול בסדר, אני הולך אתכם על העניין הזה, אבל נושא המחסנים חייב להשתנות

דוד ביטן:  מצדי שיעבדו עד מאוחר

קריאה: חבר הכנסת ביטן, דווקא האוצר יכול לעזור בנושא הזה דרך הרישוי של המכס של המחסנים

קריאה:  האוצר יכול לעזור לך ולהכניס את זה לתנאים - - -      

דוד ביטן: הם יבחנו את זה עכשיו, אולי לא צריך פה חוק, תעשו תיקון

דוד ביטן:  תראו איך עושים את זה, שהמחסנים יעבדו – לא אמרתי כל הלילה, אבל שיעבדו עד 22:00, 24:00 בלילה

דוד ביטן:  עד מתי מוציאים סחורות מהנמל?     

קריאה: 24/7

אלי בר יוסף: נמל אשדוד עובד 24/7

גבי בן הרוש: כל הנמלים עובדים 24 שעות, זה המסופים

דוד ביטן: בסדר, המחסנים לא צריכים להיות ערוכים לקליטה? המחסן לא רוצה לעבוד? אני לא מבין את זה

אלי בר יוסף: זה עניין של קיבולת

אלי בר יוסף:  אנחנו מעוניינים בתחרות הזאת, זה משפר את היעילות של הנמלים, למרות שאנחנו מרוויחים יותר כסף כשיותר מכולות מתנקזות אלינו

אלי בר יוסף:  אבל עדיין היעילות יותר חשובה לנו מאשר להרוויח עוד כמה שקלים

דוד ביטן: - - - לא לוקח את זה הסוף - - -     

אלי בר יוסף: למה? עובדה, עזוב את הספורט הלאומי להיכנס בנמל, אני נותן לך עובדות

דוד ביטן: אתה גם מקבל מחמאות, אבל מצד שני איפה שלא בסדר, זה לא בסדר, מה אני אעשה? אי אפשר רק מחמאות

גבי בן הרוש: אדוני היושב-ראש, האוצר פה, סעיף אחרון מבחינתי

גבי בן הרוש:  ברשותך, אני גם ביקשתי פגישה עם האוצר

דוד ביטן: אני חייב לסיים

רון מלכה: אתה חייב לתת לי להגיד משהו, אני מחכה בשקט

רון מלכה:  רציתי להביא רעיון, זה יעזור לך

גבי בן הרוש: דקה

רון מלכה: חבר הכנסת, אנחנו מכירים מחוק רישוי שירותים לרכב

רון מלכה:  אני כבר כמה זמן מנסה לגלגל את הנושא של יבוא נהגים מחוץ לארץ

רון מלכה:  הזכרת את זה שבאנגליה היתה בעיה

רון מלכה:  בחודשיים הם פתרו לעצמם את הבעיה, ייבאו 100,000 נהגים

רון מלכה:  לא היה להם דלק בתחנות דלק

רון מלכה:  אנחנו לא צריכים 100,000; אנחנו צריכים 5,000, 6,000 נהגים, לקבוע מאיזה מדינות מותר, מה התנאים, להביא נהגים מוכשרים, איזה קורסים יעשו

רון מלכה:  תוך חצי שנה אתה מביא לפה כמה אלפי נהגים, וזאת הוראת שעה

רון מלכה:  עד שההוא יכשיר והם ירצו לעבוד וזה ישפר את השכר של הנהגים וכל המערכת תעבוד, בינתיים אתה לא יכול להוביל, אין לך מערבלי בטון, אין לך אגרגטים, אין לך חלב בסופרים, חסרים נהגים בכל הקטגוריות

רון מלכה:       אז אולי לאוטובוסים זה לא מתאים ויתנקזו נהגים מההיסעים ומההובלה הכללית לאוטובוסים

דוד ביטן: מה עם ההסתדרות?     

רון מלכה: אתה יודע מה? הוא אמר שהוא רוצה לתרום ליוקר המחייה? הנה, זה תורם ליוקר המחייה

מחמוד חוג'יראת: מחזיקי רישיון נהיגה יש הרבה, אבל חסר נהגים

רון מלכה: אז אני אומר כאלה שרוצים לעבוד בתור נהגים

עומר שכטר: במקום לשפר תנאים ושכר בכל המקצועות, פשוט לייבא עובדים, זה מטעה

דוד ביטן: בוא נפתור קודם כל את הבעיות שלנו, אחר כך - - -     

רון מלכה: לא, זה פותר לך את הבעיה

רון מלכה:       אני כבר כמה זמן מנסה להגיע להבנה עם משרד התחבורה, שלפי תקינה אירופית, רכב חמישה צירים יכול להוביל סחורה כללית, ואתם מתעקשים על זה שרכב חמישה צירים ומעלה יוביל רק מכונות עבודה

רון מלכה:  במערבלי בטון זה יכול לחסוך 25% מכמות המערבלים על הכביש

רון מלכה:  רק תשים עוד ציר, אתה תקבל במקום 7 קוב – 11 קוב

דוד ביטן: אני לא מבין בזה

דלית רגב: גם אני לא מבינה, יש לנו אגף תקינה

רון מלכה: אני מבין

קריאה: זה בדיוק מה שאני אמרתי קודם, אותו דבר

גבי בן הרוש: אדוני היושב-ראש, דבר אחרון, ברשותך

גבי בן הרוש:  הערה להסתדרות, נהגים משתכרים 14,000, 15,000 שקל נטו, בלי תנאים סוציאליים

אלכס מילר: מה זה קשור? אדוני, עם כל הכבוד, אני אמרתי מקודם שלא ניהלו משא ומתן עם אגף התחבורה

אלכס מילר:  יש השלכות רוחב של הסעיף הזה

אלכס מילר:  יש לנו את הזכויות שלנו, ולא רק עליכם עובד הדבר הזה

אלכס מילר:  אתה רוצה לעשות לי ככה? בוא נראה מי יעשה למי ככה

גבי בן הרוש: בגללכם הקימו שני נמלים פרטיים, בגלל ההסתדרות והעובדים

אלכס מילר: שמענו אותך

דוד ביטן: די, הישיבה הסתיימה